UNHCR Nih Chin Ralzam Cungah Biachahnak A Tuahmi Kong Part (II) - THE CHINLAND POST\nUNHCR Nih Chin Ralzam Cungah Biachahnak A Tuahmi Kong Part (II)\nThe Chinland Post| 2018 June 19| UNHCR lei in cun nan ram nan kir ding hi kan i duhpiak deuh ko hna. Tha tein khuaruah uh law biacahnak felfai ngeih i zuam hram uh, tlun/ kir dingin biachahnak nan tuah ahcun UNHCR lei nih kan si khawh chung in nan tlunnak kongah bomh kan i zuam hna lai tiah an kan chim ning cu a si cang ko! Bawmh ding an timi ah an langhter chihmi cu-\n(a) Chinram kir dingin biachahnak felfai nan tuah khawhnak dingah UNHCR lei nih a tulio thil sining, Chinram le Sagaing ramthen dirhmun kong kan khomhsuatmi pawl pek khawh kan i zuam hna lai i biachahnak na tuah karlak le na ram na phak hlan chung ah a herhmi thawngpang theihter kan i zuam peng lai ti a si.\n(b) Tlunnak (Vanlawng or motor citnak) le Chinram kan phak bak in khuasak hram kan i thoknak ding ah tangka lei in kan in bawmh hna lai ti a si. (Anmah lei chimmi zohchun tikah Chinram kan phak i khuasak hram kan domhnak dingah minung pakhat ah dollar 200 hrawng a si kho. Ngakchia cu hi nak hmanh in a tlawm deuh kho rih, nain hi cu a fiang ngaingai rih lo).\n(c) Kawlram ah tluang tein nan tlun/phak khawhnak ding caah nan umnak ram Myanmar embassy kan in tonpiak hna lai i anmah nih travel document (Kawlram phak khawhnak identity) catlap an i chuahpiak hna lai.\n(d) Cun hi kongah, ka tlung ko lai a timi minung cu UNHCR nih refugee a si ko timi card (Valid UNHCR card) aa tlaihmi a si lai. Asylum seeker card sawhsawh, phundang in chim ahcun temporary card aa tlaihmi cu bawmh an si hlei lai lo tinak a si. Hihi UNHCR lei chim ning cu a si .( A biapi deuh mi timi lawng ka langhter chung rih)\nZeitik In Dah Hi Rian Hi Aa Thawk\nChin ralzam kirnak rian (process) cu UNHCR nih Chin community sin thawngthanhnak a tuah ri in aa thok colh cang.\nUNHCR nih a rian kalpi ningcang a langhtermi cu: June-July August 2018 chungah hin ralzam mizapi sin kip ah thawngthannak tuah in kirnak kong ah biachahnak felfai an ngeih khawh nakhnga khua ruat chung hna seh tiah a suaisammi a si bantuk in Chin ralzam hruaitu pawl sin ahcun theihternak a tuah taktak cang hi a si. (Information gathering and sharing through materials, meeting with leaders, refugee staffs, other structures, focus groups, home visits etc hi pawl hi June-July-August -2018 chungah lim dih ding in a timh mi a si).\nCun hi bantuk thawngthanhnak a tuah dih hnu August 2018 chungah refugee pumpak le family sin kip ah phone in maw asiloah email tibantuk in thawngthanhnak a tuah lai i tlun na duh maw, na um rih lai timi kong interview ding nithla le caan kong thanhnak an tuah cio cang hna lai.\nCun September- October 2018 chungah Chin ralzam pumpak le family kip interview a tuah dih cang hna lai i cu interview ahcun thimding option pahnih a pek hna lai. Hika zawn hi a biapi taktak. A ruang cu interview na kal khawh lo ahcun dengteo in ralzam na sinak an donghter colh lai, kal hrimhrim a hau tinak a si.\nOption 1nak:- Ralzam ka sinak cu dih donghter si ko seh/ phundang in chim ahcun kum 2019 December 31 tiang lawng ka UN card cu nung ko seh. (Hi hi option pakhatnak cu a si). Cun hi option pakhatnak na thim ahcun na UNHCR card kha kum 2019 December 31 tiang an nunter lai. Cun Kawlram tlunnak ding caah bawmhnak na hal khawh cang ti a si i UNHCR nih Kawlram/ Chinram kong he aa pehtlai mi thil sining zong fiang tein an i chimh peng lai.\nHika zawn ah a biapi ngaimi cu “kir a duhmi zong nih 2019 June 30 tiang lawng UNHCR sin ah ka tlung lai ka bawm uh timi thawngthanhnak tuah khawh a si lai. A sullam cu kum 2019 June 30 hnu ah ka tlung than ko lai tiah bawmh na hal than hna zongah an i bawm ti lai lo. Cun Kawlram na tlun bak in ralzam na sinak cu a dong colh ve lai. Na tlun lo i na um peng rih zong ah kum 2019 December 31 in cun ralzam na sinak a dong thiamthiam lai.\nOption 2nak: Ka chim cang bantuk in September-October thla cungah interview cu an i auh lai i Option pahnihnak hi na thim ahcun\nRalzam ka sinak (UNHCR minung ka sinak) dih donghter ka duh lo timi biachahnak na tuah ahcun zei ruang bikah dah na duh lonak a ruang timi kha fiang tein an i hal than lai. Cu biahalnak cu tha tein na leh khawh ko i na dirhmun kha ruah awk a um ko an i ti ahcun appeal tuahnak nawl an i pek lai i nidang ah interview an i auh than te lai. (Asinain ruah ding a ummi cu Chinmi cu ralzam sinak in hlonh an si cang timi biachahnak an tuah cangmi cung ah pumpak in tlun ka duh lo, ka tlung ngam rih lo timi bia hi an pom kho taktak lai maw ti hi a si i anmah UNCR officer lei zong nih fiang tein an chimmi cu hi option pahnihnak nan i thim sual ahcun nan paltlang kho lai kan zum lo, appeal nan tuah i interview nolh ah nan sung ko lai cu kan zumh an ti. Kan sungh ahcun UN minung kan si khawhnak lam a um ti lo).\nCun zeiruang ah dah na refugee sinak donghter cu na duh lo timi bia halnak ah felfai tein na leh khawh lo i na chimmi bia kha pom awk a tlak colh lo ahcun dengteo in cu hmun ahcun refugee na sinak kha an donghter colh lai i UN card zong an i chuh colh lai. Cu Appeal na tuahmi ah teinak na hmuh i ruahpiak awk a tlak ko timi dirhmun i na um ko zongah kum 2019 December 31 hnu lei, phundang in chim ahcun 2020 hnu lei lawngah na card kha continue an i tuahpiak lai. Anmah UNHCR zong nih hihi cu a har ko lai, appeal cu nan paltlang kho kan zum lo tiah an chimmi bia a um.\nAustralai Auhnak Tuah Cuahmah Mi A Dawn Lai Maw?\nHika zawn hi a biapi ngai ve, a ruang cu Chin ralzam nih ramthum lei kalnak lam kan ngeih chun mi te a si. India (Delhi) sining in kan chim a si ahcun ahomanh refugee card ngeih loin India cozah in ramdang lanhnak nawl (India ram chuah taknak) police clearance le exit permit an kan tuahpiak duh lo. Cu ruangah kum 2019 December 31 hnu, kan UN card a thih hnu cun Australia lei kalnak lam cu a um ti lo, a dih ve tinak a si ko.\nCun a tu lio Australia auhnak a tuahmi process a kal cuahmah liomi na si ahcun interview an i tuah tikah option pakhatnak a cung lei ka langhter mi kha na thim ah a tha deuh hnga. A ruang cu option pahnihnak na thim sual i appeal tuahnak ah na sungh sual ah cun kum 2019 December hlan ah na UNHCR card a thi manh kho i Australia na kal manh hlan ah ralzam sinak in hlonhmi ah na tel kho.\nCu caah Australia a ummi zong nih na chungkhat zohkhenh le laak na duh ahcun a rannak bak in form na submit piak colh hna a hau. Cu process a kal chung na UN card nung peng seh ti na duh ahcun option pakhatnak thim kha a tha deuh kho men.\nHi kong hi fiang deuh in tial ka rak zuam te lai. Cun a dang tete zong peh than ding cu a um rih. Namchan deuh in theih a duhmi nan um ruangah a tawinak deuh in ka rak tial hi a si.\nBiakilh: Hi cabia cu catialtu pumpak kan hal i a kan kuatmi kan rak langhtermi a si.\nHika link ah dalkhatnak (part 1) rel than khawh a si. http://thechinlandpost.info/salai-cung-dawt-unhcr-nih-chin-ralzam-cungah-biachahnak-a-tuahmi-kong-part-i/\nPrevious Salai Cung Dawt; UNHCR Nih Chin Ralzam Cungah Biachahnak A Tuahmi Kong Part (I)\nNext Group B In Portugal Maw A Tla Lai Iran Dah?


Nancy Pelosi a sual tuk ee!! Coronavirus bawmhnak kongah US mipi mitthli he a chia hna\nA poi tuk cang ee!! mah bantuk in Coronavirus ruangah US mipi an buai i, mi tampi nih harnak an tawn lio ah Nancy Pelosi nih thil fih nung tuk mi a tuah lengmang mi cu a poi tak tak\nThe White House le House of Representative nih Covid bawmhnak kongah lungkhat tein biakhianak tu tian an tuah kho lo. Mi tampi nih Coronavirus bawmhnak an hmuh khawh ti lai lo ti an zum cang\nCOVID-19 relief negotiations an ngei lio a si, Nancy Pelosi nih Trump administration hna cu suimilam 48 deadline caan a pek hna tiah a chim. Mah ruangah Democrats & Republicans hna cu Capitol Hill ah riang rang in meeting an tuah than\nPelosi le Treasury Steven Mnuchin cu an nih chawn, Mah Covid Stimulus package ruangah Pelosi cu CNN host nih ceilak in a soisel/phomh (Grill).\nPresident Trump zong nih “Nancy Pelosi nih America a dawt lo” tiah ceilak in a rak phomh cang. White House nih $1.88trillion proposal a tim lio ah, House ah Democrats nih $2.2trillion relief bill an passed. Credit-RTK\nBe the first to comment on "Nancy Pelosi a sual tuk ee!! Coronavirus bawmhnak kongah US mipi mitthli he a chia hna"


Texas High School ah ca chimtu Sayamah nu nih Kum tlinglo siangin ngakchia “teenager” Pathum nupa sualnak a tuahpi hna caah kum 60 chung thawnginn thlak ding bia an ceih piak. – Thechinlungnews\nTexas High School ah ca chimtu Sayamah nu nih Kum tlinglo siangin ngakchia “teenager” Pathum nupa sualnak a tuahpi hna caah kum 60 chung thawnginn thlak ding bia an ceih piak.\nTexas i sayamah rian atuantu nu Ashlyn Faye Bell kum 24 cu kum tling lo a sianginn ngakchia pathum he nupa sualnak a tuahpi hna caah Kum 60 chung thawng thlak ding in bia an khiah piak, hi sianginn ngakciah Teenager pakhum hna hi Kum 16-17 kar an si.\nTuzarh Thursday ni ahkhan Ashlyn Faye Bell cu fimnak a chim ding mi amah a student kumtlinglo he zohchia ngai in nupa sualnak le relationship ipehtlainak ngakchia kumtling lo tlaihremnak case sual phawt hi asi. Ashlyn Faye Bell hi nutung a si i fa zawng a ngei cang mi a si.\nBelle hi Texarkana Texas High School ah 2019 August thla in 2020 may thla tiang ca chimtu le library zohkhentu a si, an lakah pakhat khat nih fa an pawiter caah Police nih sayamahnu cu investgating hlathlainak an tuah hnu ah sayamah nu cu aa pheh kho tilo caah ai phuang lawlaw. a tlaihrem mi kum 17 pa nih a chim ning ahcun nikum November thla Thanksgiving lio ahkhan sayamah Bell an inn New Boston ah, nupa sualnak a ka tuahpi, Bell Snapchat in a ka chawn hmasa hnu ah bus station ah a rak ka dong i an inn lei a ka kalpi inn kan phan hnu ah afa cu aa hngilhter hnu ah a mah a bedroom lei cu a ka lem, cu kah ahcun nupa sualnak a ka tuahpi tiah a chim.\nKum 17 asi ve mi Pakhat deuh zong nih Bell nih an inn ah va tlawn ding in voi tampi a ka sawm i , cu ka ahcun nupa sualnak a ka tuahpi tawn tiah a chim ve, Kum 16 pate nih a chim mi cu kan inn lei ah aka kal pi i, cu ka ahcun nupa sualnak a ka tuahpi tiah a chim ve. Daily mail.com\nBe the first to comment on "Texas High School ah ca chimtu Sayamah nu nih Kum tlinglo siangin ngakchia “teenager” Pathum nupa sualnak a tuahpi hna caah kum 60 chung thawnginn thlak ding bia an ceih piak."


R.I.P.A Kumthumnak Ah Tanghra A Awngmi Kum 18 Pate Cu Tanghra A Awnmi Lawmnak Tuah Dingin Tiva An Kalnak A Ti A Paam – Chin World News Evening\nAugust 12, 2020 August 12, 2020 Salai Van Myanmar News\nKaren ramkulh, Kawkareik khuapi pawng i Htaw-naw tiva ah Hniang 9,2020 ahkhan pa pakhat cu tanghra a awn lawmhnak ah tiin a hawile pawl he tiva nuamhnak an kalnak ah vanchiatnak a tong tiah kan theih.\nVanchiatnak a tongmi pa hi a min ah Chit Win Tun@Phu Kwa a si i amah hi kum 18 te lawng a si rih. Kumhnih chung tanghra camipuai a sung cangmi a si. Tukum i a voithumnak tanghra a phit a si i vanthat ah a kumthumnak a teinak a hmuh ve hi a si. Cu ti kum hnih chung a sungh lengmag mi tanghra cu a kumthumnak i a awng tikah a hawile pawl he cun inuamh dingin tiah tiva ah an kal hi a si.\nCu tiva an kalnak hmun i a thuhnak bikmi le tih a nunnak bik hmun leiah Chit Win Tun cu a kal i atu bantukin vanchiatnak a ton hi a si. A kalmi hawi hna nih a ruak cu an kawl i an hmu khawh lo caah an khualei ah thawngthanhnak (zualko) an tuah. Cuticun khuami hna le mei thattu pawl nih nihnihni chung an kawl hnu zongah an hmu kho hlei lo.\nCuti caan saupi an kawl hnuah nizaan Hniang 11,2020, chun suimilam 12:30Pm tlukah Chit Win Tun ruak cu an hmu khawh. Ti a ngan tuk tikah a kawltu ca zongah thinphang ṭihnung ngai khi a si. Mi ruak a kawltu pakhat nih a chimi cu,“Ti a ngan tuk tikah nihnih chung kan kawl hna nain fawite in a ruak kan hmu kho lo a kawltu ca zongah ṭihnung le thinphan a si caah fawite in ruak kan hmuh khawh lonak hi a si,”tiah a chim.\nLung a fak ngaimi le ngaih a chia khunmi cu zeidang si loin, kumpi kumhnih chung a awn khawh ti lomi tanghra camipuaipi cu a kumthumnak ah a awng ve. Asinain, vanchiat ah tanghra camipuai a awng ni lila a tu bantukin a nunnak a liam hi a si. Chirhchan:Duwun\nHihi Kan Chinram Cozah Santlaihlo Tuk Ruangah A Si Chinram Khualipi Halkha Sizung Cu Yangon Mirum Pakhat Private Sizung Hmanh A Tluk Lo


A Poi Ngai Cang Hih! Hakha ah Facang Cheukhat Man A Kai..! – Kawltu Team\nA Poi Ngai Cang Hih! Hakha ah Facang Cheukhat Man A Kai..!\nMarch 20, 2021 March 20, 2021 Amon Ka Si\nMarch 15 thawk hrawng in Hakha ah facang man a kai deuh, tiah Hakha facang dawr ngeitu hna sin in kan theih.\nA man a kai deuhmi facang hna cu:\n#Kananhmwe: Kananhmwe hi ahlan ah dip khat ah 53,000 a si i, atu ah 55,000 ah a kai.\n#Ayeyamin: Ayeyamin hi ahlan ah dip khat ah 50,000 a si i, atu ah 53,000 ah a kai ve. Facang hi ahlan i a rak phan tthingmi cu an man a kai lo nain atuhnu ah a rak phanmi pawl belte hi an man a kai hna.\nDawr ngeitu pakhat nih, “Ahlan kan lak ciami chung in a taangmi cu kan kaiter lo. Asinain, a thar kan cahmi cu a kai. Hi facang man a kaimi hi March 15 hrawng in khan a si cang. Ralkap uknak ruang ah a kaimi cu a si lai lo tiah ka ruah. March le April thla hi facang man a kai caan a si tawn. Kum dang zong ah hi caan ah hin facang man a kai tawn,” tiah a chim.\nRalkap nih uknak an lak hnu ah Mynamar ramchung facang man hi atu tiang ah cun hmun tam deuh ah a kai rih lo. Asinain, datsi/diesel man belte February thla chung in a rak kai cang. Cun, Yangon khuachung ah cun facang si loin nitin eidin tete (Coffee Mix, tbk) dawr cheukhat ah an man a kai deuh thluahmah ve.\nAtu bantuk in ralkap nih uknak a tlaih peng i ramchung buaibainak a um peng ahcun chawlehthalnak fak chin in a hnorsuan lai i, Myanmar ramchung misifak tam u nih harsatnak an tong kho, tiah WFP zong nih nizan nai ah ralrin peknak bia a chim.\nCredit- Min Cung Sang\n← 𝗡𝗶𝗵𝗶𝗻 𝗥𝗮𝗻𝗴𝗼𝗼𝗻 𝗸𝗮𝗻 𝗯𝗼𝗿𝘂𝗮𝗸 𝘇𝗼𝗵 𝘁𝗶𝗸𝗮𝗵 𝗙𝗲𝗱𝗲𝗿𝗮𝗹 𝗥𝗮𝗹𝗸𝗮𝗽 𝗻𝗮𝗺 𝗵𝗮𝘂 𝗰𝗮𝗻𝗴 𝗸𝗼 𝗿𝘂𝗮, 𝘁𝗶𝗮𝗵 𝗗𝗿. 𝗦𝘂𝗶 𝗛𝗶𝗻𝗴𝘇 𝗻𝗶𝗵 𝗠𝗮𝗿𝗰𝗵 𝟭𝟵. 𝗮𝗵 𝘁𝗶𝗵𝗶𝗻 𝗮 𝘁̣𝗶𝗮𝗹.\nThailand Zong Nih Kawl Ralkap Hi An Bawmh Ve Hna Bang? (Ruah awk ngai ngai a si) →


Malaysia in Kawlram tlun a duhmi paoh Tanzung ah min pek khawh a si | THE CHIN EXPRESS\nMalaysia in Kawlram tlun a duhmi paoh Tanzung ah min pek khawh a si\nMalaysia ram ah Covid-19 ruangah rian a ngei lo i Kawlram tlunnak zong tangka a ngei lomi phungninglo khuasa Kawlrammi hna cu Myanmar cozah nih atu hi lak a timh cang hna.\n“Malaysia in Kawlram tlun a duhmi pawl cu Myanmar rammi an si fehter hnu ah lak an si lai. Kawl holh an thiam le Kawlram an umnak address an ngeih ko ahcun Malaysia um Myanmar tanzung nih kan rammi an si ti fehternak (CI) a pek ko hna lai,” tiah Ramdang Vuanci Zung nih a ti.\nHi kongah, Malaysia um Myanmar tanzung nih nizaan ah cathanh an chuah.\n“Malaysia ram ah harsatnak a tong i Kawlram tlun a duhmi phungninglo Kawlrammi pawl cu lak ding in Myanmar cozah le Malaysia cozah an i ceih cang.\nForm phit awk\n“Cu ruangah, Myanmar cozah nih lak a thok tikah nan tlun khawh colhnak hnga atu tein form hi rak phi ulaw Myanmar tanzung email- consularmmembassy@gmail.com ah rak kan kua uh” tiin Myanmar tanzung nih a thanh.\nMalaysia in Kawlram tlun a duhmi pawl cu June thla dih, July thla thok in lak khawh an si lai tiah zumh a si.\nMalaysia ram ah rian ngeih lo ruang le Kawlram tlun khawh lo ruangah lungdongh in amah le mah nunnak aa lami Kawlrammi 8 an um cang.


***Vakok.Lian***: Tei Tu Dir Hmun\nTei Tu Dir Hmun\nJohan 16:33 “Vawlei cu ka tei cang”\n1961 Jan. 17 ah Cia-inn (ၾကာအင္း) khua cu Pu Ni Dun (Hmawngtlang) hruainak in tlak mi khua a si. Tukum hi kum 50 tlin nak jubilee zong tuah a si cang. Kan khua pongah tibual a rak tam ngaingai i, cu tibual ah cun ciapan (ၾကာပန္း, lotus, water-lily) longte an si. Khua an rak tlak ka ah hin kan khua pong Thauhcianh khua (kawl mi) i upa hna nih, “nan khua pongah cia-pan (ၾကာပန္း) in a khat mi tibual an tam ngai caah, nan khua min hi cia-inn (ၾကာအင္း) ti maw nan duh deuh, cia-pan (ၾကာပန္း)” tiah an rak hal hna. Kan pa le nih cia-inn (ၾကာအင္း) kan duh deuh an rak ti caah kan khua min cu cia-inn (ၾကာအင္း) tiah sak a rak si. Ka hngakchia lio ah hin kei zong tibual cung i cia-pan (ၾကာပန္း) cu ka rak hmuh ton ve.\n“Hla phuahtu pa nih sermi thil vialte hna hi Pathian lamkaltu an si dih” a ti bangin, hi cia-pan (ၾကာပန္း) nih hin ka thinlung ah a ka hmuh ter ngaingai mi cu: Cia-pan (ၾကာပန္း) cu ti a cung te ah a um peng, ti a ţum zong ah a kai zong ah, zeiban tuk a si zong ah ti a cung te ah aum peng. Cuveban tukin, kan nih khrihfami hna zong zeiban tuk thil kan ton poh ah, lungretheihnak, harnak, lomhnak, tbt.. kan ton tik ah a cung te ah um peng ding kha Jesuh nih a kan timh piak mi kan si. Jesuh nih a kan teipiak cang i teitu dir hmun a cung te ah um peng ding kha a kan duh piak mi kan si. Hi vawlei ah harnak kan ton ding hi Jesuh nih a theih ko, cucaah Johan 16:33 ah “vawlei nih harnak an pek hna lai” a ti. Sihmanhsehlaw ţih hlah uh vawlei cu ka tei cang a ti ţhan. Jesuh nih a tei cia mi cung te ah khan a um peng ding cu kan si. Vawlei cung sualnak le vawlei thli hran ruang ah hin ti chungah a pil ding kan si lo. Jesuh tei nak kha aa hrawm mi kan si, teitu dir hmun cu a cung ah a si peng.\nZumhnak in Khrih he pehtlaihnak tling kan ngei i, Thlarau Thianghlim nih nun thian nak lei ah a kan hruai cuahmah lio ah tukforhnak, hneksaknak, harnak aphunphun le lawmhnak tampi kan tong lai. Zeibantuk thil kan ton poh ah teitu asi mi Khrih chung ah hnget tein a dir kho pengmi zumtu kan si khawh cio nak hnga Pathian nih thluachuah rak kan pe hram ko seh!\nPosted by L.VanBlian_blogpost.com at 8:28 PM


2020 Kawlram Thimnak; Chin Ramkulh Dirhmun Cuanhnak – THE CHINLAND POST\n2020 Kawlram Thimnak; Chin Ramkulh Dirhmun Cuanhnak\nKehlei in: Pu Zo Zam, Pu Ngai Sak le Pu No Than Kap\nSalai ZB Lian | 2019 June 16 ah NLD in chimhnak nawlngeitu le NLD Party ah lutlai biapitak a rak si balmi U Win Htein cu The Speaker nih Interview a tuah. 2020 thimnak kong a hmuhning an hal. Hitin a leh hna.\n“2020 ah NLD nih za ah za in teinak kan hmuh kho lai lo. Zakhat ah sawmriat tei ding zong kaa thap (Betting) ngam lo. Nain Kawlrawn ah za ah za tluk NLD nih teinak kan hmuh lai. Shan le Rakhine ahcun kan hmuh lai lo. Cun Kachin, Mon le Karen ah 2015 thimnak bantuk in teihnak kan hmuh lai lo. A ruang cu hi ramkulh pawl ah mipi pawl ramkhel kong ah an i thangphawh (piangthar) tuk cang.”\nA cunglei hi U Win Htein nih 2020 thimnak ah a hmuhning a chimmi a si. NLD nih Kawlrawn ah an tei rih ko lai nain tlangcungmi umnak ramkulh ahcun NLD nih 2015 thimnak bantuk in teinak an hmuh ding a zum lo. A zumh lonak a ruang cu ramkulh ah mipi tamdeuh cu an miphun ah an hram fek deuh cang caah le ramkhel kong ah an i thangphawh caah a si a ti.\nU Win Htein nih Chin ramkulh a telh lo. Chin ramkulh cu NLD nih tei cia dirhmun ah a chiah. Asi ah U Win Htein chim bantuk in Chin miphun ramkhel ah kan i thangphawh ve lo maw? Kan miphun ah kan hram a fek lo maw? U Win Htein a zumh bantuk in Chin ramkulh ah NLD nih zakhat ah za in teinak a hmuh rih lai maw? Cucu faak ngai in khua a ka ruahter. Hnulei thimnak tuanbia zoh tik ah Chin ramkulh ah Miphun Party nakin Kawlrawn Party nih thimfung tamdeuh an hmuh tak ve. 2020 zong ah U Win Htein a zumhning hi a palh ti awk a har. 2020 thimnak ah U Win Htein zumh bantuk in a phichuak a si lai maw cuanh hnik hna usih.\n2015 Kawlram Thimnak\n2010 thimnak ah NLD nih luh lo in boycott a tuah. President U Thein Sein le Daw Aung San Suu Kyi biaruahnak an ngeih hnu ah thimnak phung (upadi) zeimawzat an remh in 2012 caan karlak (By-election) a lut i a tei, cun 2015 thimnak ah za ah sawmriat leng in a tei. 2015 thimnak cu vawleipi nih a dikmi le a zalongmi thimnak a si tiah an rak cohlang cio. NLD nih rampi huap in teinak a co. U Win Htein chim bantuk in Rakhine le Shan ahcun NLD nih teinak an co lo. Anmah nak in ramkulh miphun Party a simi Shan ramkulh ah Shan National League for Democracy (SNLD) nih a tei i, Rakhine ramkulh ah Arakan National Party (ANP) nih a tei ve. Shan Party cu 1990 thimnak ah hruaitu a simi Khun Htun Oo nih a hruaimi a si. ANP zong 1990 lio ah Arakan League for Democracy (ALD) min in U Aye Tha Aung nih an hruaimi Party a si. Shan le Rakhine dah ti lo a dang tlangcungmi ramkulh ah NLD nih an tei. Chin ramkulh lebang ahcun Chin Miphun Party in minung pakhat te hmanh an tling lo.\nCu dirhmun cun U Win Htein nih aralaimi 2020 kum thimnak zong ah Shan le Rahkine ahcun NLD nih tei lo ding in a zumh cia. Cun Mon, Kachin le Karen zong Shan le Rakhine bantuk in miphun ah an tan deuh caah NLD nih tei kan i harh lai tiah a zumhnak a si.\nU Win Htein nih Chin ramkulh a pheonak a ruang?\nRamkhel thanghphawhnak le miphun in ramkhel muru hramfehnak a ngeimi ah U Win Htein nih Chin miphun a kan telh lo. Cucaah 2020 thim tik zong ah Chin ramkulh ah NLD tei ding in a zumh cia. Aruang cu U Win Htein nih 2015 le 1990 thimnak ah NLD nih Chin ramkulh ah hmunhma tambik kan hmuh tiah a tuak caah a si. Nain U Win Htein a kan hmuhning bantuk a si lo. A ruang cu!\n1990 thimnak ah NLD cu Chin ramkhulh ah thimfung tambik a hmumi a si lo. Hmunhma 11 a ummi chung ah Chin Miphun Party a simi Chin League nih hmun thum, Zomi Party (ZNC) nih hmun hnih an co. Cun, Independent in aa cuhmi Pu Lian Uk le Dr. Hmuh Thang an tling. Ramkhel ning in tuak ahcun 1990 thimnak ah Chin ramkulh ah Chin Party nih NLD a tei kan ti khawh.\n2015 thimnak tu cu phundang tuk a si. Chin Party kan timi hna CNDP, CLD le CPP in aho hmanh nih hmunhma an hmu lo. An i cuhnak dihlak in an sung. NLD nih a tei dih hna. Cu dirhmun in U Win Htein nih 2020 thimnak ah Chin ramkulh cu NLD hmunhma le tei cianak ah a chiah. 2015 thimnak ah NLD nih ramkhel mit in zoh tikah a tei dih taktak maw? A tei dih taktak lo tiah ka ruah. A ruang cu 1990 kum thimnak ah teinak a hmuhmi Zomi Party ZNC (ZCD tiah 2015 ah an i cuh) an i cuh i teihnak a hmuh. Amah bel 1990 lio ah Chin Party tiah rak timi Chin League bantuk bel i a dang Chin Party cu hmunhma pakhat hmanh an ting lo.\nChin ramkulh ah Chin Miphun Party 2015 thimnak ah an sung maw? An sung taktak ko? Nain ziah ZNC in ZCD ah aa thlengmi nih teinak za ah zakhat deng in an hmuh kun? Zei ruang ah ZCD bel NLD nakin mipi nih kan thim deuh hna. A dang Chin Party bel kan thim hna lo. Chin Miphun Party maw an mawh? Mipi dah kan mawh? Cucu biahalnak tha ngai a si.\nChin Miphun le Ramkhel\nU Win Htein nih ramkhel ah thanghphawhnak a ngei rih lomi miphun ah a kan hmuhmi hi Chin miphun ramkhel kan hmuhning a fian lo alaang. Aluanciami thimnak ah thimfung kan thlakmi zoh tikah Chinmi nih Chin miphun papek in thimfung kan thlak hi tuanbia ah fiangte in hmuh khawh a si. 1990 thok in zoh ko usih. ZNC cu an i cuhnak Zomi hmun ah teihnak an hmuh ko. Chin League zong tamdeuh teinak an hmuh. Chinmi nih thimfung an pek ko hna. Thantlang le Hakha belte ah phundang in a chuak. Chin League thim lo in Independent in aa cuhmi Pu Lian Uk le Dr. Hmuh Thang kan thim hna. Hihi Chin miphun kan ramkhel a niam caah maw a si? Asi naisai lo. A puam caah miphun papek in Candidate hi an rak thim hna. Miphun caah an zumhbik mi le miphun a dirkamh tu kha 1990 thimnak ah kan rak pek hna. Chinmi (Laimi) ramkhel ah zeitluk in kan i thangphawh, miphun ramkhel ah hram kan bunh ti a fiang ko.\n2010 thimnak zong ah a si ko. Chin ramkulh hrambunh in 1990 thimfung aa cuhmi ZNC a lut lo. Chin League dirh a si ti lo. Asinain miphun hrambunh in CNP le CPP tiin pahnih then in thimnak an i cuh. Kan miphun ramkhel le dirhmun zoh in USDP cu kan thlak. Chin Party asimi CNP le CPP in aa cuhmi cu thimfung kan pek hna. 1990 le 2010 ah miphun dirhmun le ramkhel in thimnak kan thlak. 2015 thimnak bel ah NLD kan thlak. Hihi miphun zawn ruah lo caah maw a si, Chin mipi ramkhel kong ah kan i thangphawh lo caah maw a si. MIPI maw kan mawh CHIN MINPU PARTY dah? Hihi biahalnak nganpi a si.\nChin Party le Chin Mipi (Miphun)\n2015 thimnak a hun phanh tikah ZNC cu thimnak Commission nih ‘National’ (Zomi National Congress) min nan hmang kho lo a ti hna caah Zomi Congress for Democracy (ZCD) tiin thimnak an lut. 1990 kum thimnak bantuk in 2015 zong ah mipi nih kan thim hna. Chin Party Minpu a simi CNDP, CPP le CLD belte cu aho pakhat tal hmanh thimfung kan pe hna lo. Cu tikah bia-alnak tampi a chuak. Chin Party in upa cheukhat nih thimfung petu mipi sual an kan phawt. Mipi cheukhat nih Chin Party tampi nan i then. Nan lung aa rual lo caah thimfung kan in pe hna lo tiah a timi kan um ve. Cu bantuk ruahnak nih Chin Party pathum cu fonhnak lam a chuahter. Ahnu ah CNDP, CPP le CLD cu CNLD (Chin National League for Democracy) tiin Party pakhat ah an i fonh. Tikah, Chin Minpu in Party pakhat a chuak cang. CNLD a um cang. 2020 kum thimnak ah CNLD nih teinak a co kun lai maw? Cucu biahalnak a um.\nChin Party cung ah mipi hmuhning\nChin miphun tampi nih 2015 thimnak hnu in a chuakmi (fonh chommi) CNLD le 1990 kum thimnak lio ah Chin League an hmuhning aa khat lai maw? Aa khat rih lo. A ruang cu atu a chuakmi Chin Party asimi CNLD cu mipi nih 1nk. 2015 kum an sungh ruang ah thimfung hmuhnak ah an i fonh tiah an ruah rih. 2nk. Mizapi nih fonhter an duh hna caah an ifonh i, a chung taktak ah miphun minpu in dirhmun fek taktak an ngei lo tiah an zumh. 3nk. Party hruaitu cung ah zumhnak an ngei lo, Chin miphun ramkhel nakin anmah thuthmun fehnak le Party hruaitu si duhnak papek ah an chiah tiah an ruah hna. Cucu Chin miphun tampi nih nihin Chin Miphun Minpu Party cung ah kan hmuhning a si.\nChin Miphun le Chin Ramkhel\nU Win Htein chim bantuk in Chin miphun ramkhel ah kan niam lo. Aa thangphawh lomi kan si lo. 2015 NLD thimfung kan pekmi hi ramkhel dirhmun in kan niam caah a si lo. Chin minpu Party thimfung kan pek hna lo nain ziah Zomi ah aa cuhmi ZCD cu miphun Party an si tiah kan thim ko tung hna. Khat lei in ziah USDP a simi Dr. Hmuh Thang le Pu Van Thawng an tling kun. A ruang cu thimfung petu mipi nih miphun caah kan zumh hna. USDP nakin Chin miphun an dawt deuh tiah kan zumh hna. USDP an sinak in Chin miphun a zuarmi an si lai lo, zumh an thlak tiah kan ruah hna caah a si.\nZiah Chin Party in aa cuhmi bel hnu kan chit tak hna? A ruang tampi a um. Cu lak ah a biapi mi cu Chin minpu in Party an i then. Chin miphun Party lei nih Chin miphun sin ah Miphun Hram an bunhnak le Miphun ai-awh in zumhtlak an sinak tampi an langhter kho lo. Cun Party hruaitu le MP aa cuhmi cu Chin miphun min an pu nain pumpak hlawknak le thutdan a duhmi Chin Party min an hman tiah mipi tampi an ruah hna. Chin minpu an sinain USDP in aa cuhmi Dr. Hmuh Thang le Pu Van Thawng bantuk in Chinmi dawtnak le i dirkamhnak ah an fek deuh hlei lo tiah an ruah hna. Hlan chan ah Pu Lian Uk le Dr. Za Hlei Thang bantuk in Chinmi ramkhel ah zumhtlak le pum a pe ding taktak ah zumh dih an si lo. Cu lak in thim-awk a that bik cu NLD a si.\nParty le Pumpak\nPumpak maw a biapi deuh Party tiah bia i al ahcun a dong kho lai lo. A biapi veve. Asinain miphun pakhat a simi nih mah Miphun hrambunh le Party cu tlaihchan deuh a si. Cheukhat cu hmunhma duh ruang, caantha hmuh duh ruang le sithat duh ruang ah ramkhel a tuahmi le Party a lutmi an um. Nihin ahcun Chin mipi nih tampi kan i fiang cang. Ahodah miphun dawt taktak in ramkhel a tuah i, aho dah hmunhma duh ruang ah ramkhel a tuah. Mah pumpak miaknak le thatnak in ramkhel a kawlmi cu Miphun Party in an si zong ah hnu chittak an si ko lai. Cucaah Party hman le minung hman, dirhmun hman nih tampi lai a rel lai. Hi sining nih 2020 thimnak hi lai a rel tuk te lai.\nChin Party An Dirhmun\n2020 thimnak ah CNLD lawng Chin Party minpu in aa cuhding an si. Chin minpu an sinak mipi tlaihchanhnak le dawtnak tampi a ngeihter lai. Asinain Chin Party Minpu hmang in mah pumpak hlawknak le dirhmun ngahnak ah MP cuh a duhmi le Party a lutmi tiah mipi ruahmi cu hnu chittak an hau. Mipi nih zumhmi le bochanmi si ding ah Chin Party a simi CNLD nih an i remh a herh. Cucu hruaitu dirhmun sinak in an thok a herh ngaimi a si. Mizapi nih zumhmi, Chin mi le ram a pumpe mi, ramkhel ah aa biatak mi Chin mipi sin ah langhter a hau.\nChin miphun nih Chin ramkhel ah Kawl mi nakin kan miphun kan zumh deuh hna i tuanter kan duh ko hna. Cucaah Chin miphun ramkhel a tuahtu CNF cu biatak te in tha kan pek. Rakhine le Shan tbk cu ramkhel lei in tuanbia tha a ngeimi hruaitu U Khun Htun Oo, Aye Tha Aung tbk an ngeih hna. Chin miphun zong nih 1990 kum thimnak hnu in Pu Lian Uk le Dr. Za Hlei Thang bantuk ka ngeih hna. Atu chanthar ah mipi nih kan zumhmi hna le puma a pemi mino upa tampi kan ngeih hna. Cu bantuk pawl cu hmailei Chin ram le miphun hruaitu ah dirhmun pek an herh.\nParty hman le minung hman hi a biapi tuk. Chin Miphun Party nih Minung dik/hman le hruaitu hman an i thim thiam a herh. Party dik si ko tung i minung dik lo (umnak hman) lo nih a kan hruai rih ahcun 2015 he aa dannak a um lai lo. 2020 thimnak cu Party hman, minung dik le mah le sithatnak in miphun sithatnak papek deuhmi kha thim an si te ko lai.\nPrevious ခ်င္းျပည္နယ္မွခ်င္းရခိုင္ဆက္ဆံေရးသမိုင္း(ဃ) ချင်းပြည်နယ်မှချင်းရခိုင်ဆက်ဆံရေးသမိုင်း(ဃ)\nNext PANDEMIC Timi Cu Zeidah A Si ?


Thawngthar,SAC Ralkap Motor Cu Yangon-Mandalay Lampi Ah, PDF Nih Bomb An Puah Hnawh Caah Tam Ngai An, – Chintanbo\nThawngthar,SAC Ralkap Motor Cu Yangon-Mandalay Lampi Ah, PDF Nih Bomb An Puah Hnawh Caah Tam Ngai An,\nYangon-Mandalay motor lampi ah SAC ralkap motor 2 cu Bago ramṭhen PDF nih bomb an puah hna, cu bomb puahnak ah cun SAC ralkap 3 an thi, tiah Bago ramṭhen PDF ṭuanvongeitu sin in theih a si.\nTongmangno bu-hmu nih zulhmi SAC ralkap motor cu Yangon-Mandalay lampi mengtung 50-2 ah Yangon lei in a ra mi SAC ralkap motor 2 cu Bago pengkomh PDF battalion 1, tat-khuai 2 nih nihin April 12 zinglei suimilam 5:00 hrawng ah bomb puahhnawh in an doh hna, tiah ramṭhen ṭuanvolatu PDF nih a chim.\nKanmah lei nih a hlankan tein kan bawh hna i kan doh hna i, a hmaisa mi motor cu bomh nih a khen caah minung 2 an thi i, midang pakhat cu fak ngai in hliamh a si lengah hliam tlawmpal a tuar mi zong an um, tiah a chim chap.\nNihin April 12 chunhnu suimilam 3:30 hrawng ah Bago ramṭhen PDF battalion 1 nih DaitOo, peng Myomah dawr hmai ah tuah mi SAC ralkap titoih puai tuahnak ah bomb an puah, tiah a chim chap.\nKan umkal tikah SAC ralkap motor ruun hna he i hlat in um ding a si, tiah mipi sinah Bogo ramṭhen PDF nih cun nawlnak an tuah i, mipi hliamh an si sual lai phan ruangah kahdohnak an hrial tawn mi zong a um, tiah PDF chimphuannak nawlngeitu nih a chim.\nTheihtleih,A ruang tampi ruangah nu le va aa ṭhen cangmi kan si zong ah na tha chia hrim hlah. Kawlram ahcun ngakṭah fa khua awng an tong lo an rak ti tawn. Nitlak lei ram ahcun President hna ah an i chuah. Bochan awk an tlak tuk. Kan Khrihfabu zong ah an um. Nu le va aa um rih ko mi cu zei ruang hmanh ah i ṭhen hlah usih.\nA ruang 1 Ngandamnak a si. Zakhat ah sawmnga le pariat chungkhar ngei lomi cu an chan a tawi deuh. 2 Rum deuhnak a si. January 20, 2006 ah kum 15 chung hlathlainak an tuahmi nih an hmuhmi cu nu le va budget pakhat i a kal mi cu an rum deuh hrim ti a si.\n3 Fim deuhnak a si. I duh sukmak ko zong ah midang he khuasak ti hi a fawi lo bik a si tiah pasal nusal mifim pipi hmanh nih an ti. Duhmi le zia aa khah lo tik ah khua ruah peng a hau. Cu caah single pawl zong nan tha chia hlah uh. Chungkhar ngeimi nih kan in hngar caan a um ko. Nan caan kha sahlawh le Khrihfabu caah tam deuh nan pek khawh.\nA va he ṭhen a duh tuk cangmi nu a um. Pathian a zummi a si caah Khrihfa fimchimtu sin ah a kal i bawmh a va hal. Mah saya pa nih cun, na lung sau. Cathiang nih pei na va cu na upat lai a ti kha a ti. Mi nu nih ka celh ti lo, ka lung dong cang a ti. Saya pa nih na innpa hmanh nangmah na dawt ban tuk in na dawt lai a ti ṭung, a ti ṭhan.\nMinu nih ka innpa hmanh ka dawt deuh khawh hna, a ti hoi. Saya pa nih Cathiang nih pei na ral hmanh na dawt lai a ti kha, tiin a hun chimh ṭhan. A ngai duh lo i fak lak in ṭhen ka duh, ruahnak ka cheu a ti. Saya pa nih na dawt bakmi cung i na tuah dingmi kha thla hnih chung va tuah piak law, cun ṭhen te a ti. Minu cu an inn in a lawi ti lo.\nNu le va i dawtnak ah a ṭha bikmi cu hmai kal lengmang i timh si lo. A hlan na ka dawt bantuk tein ka daw ṭhan timi kha zulh khawh a hau. Efesa Khrihfabu members nih Khrih zulh duh ah khuachia an biaknak thilri a tu dollars million 5 tluk an khangh.\nKum sawmli a rauh ah Khrih cu an kal tak ṭhan. Cu caah, Biathlam 2:4-5 ah nan lung i thleng ulaw a hlan ban tuk khan ka daw ṭhan uh a ti. Chungkhar cio zong kan i nuamh cem lio kha kan tuah ṭhan khawh ko. Mah nupi, mah va kha dawt cem ding a si.\nThawngtha Taktak Si,Pasaltha Hna Nih Cun, SAC Ralhrang Dohnak Dingah Hram Ngan An Siamtharmi,\nNihin April Ni 14 Ah Matupi CDF Hna Nih Cun,SAC He Kahdohnak Ah SAC Lei Minung 12 Cu An Nunnak a,


Australia Ah Myanmar Ethnic Communities Network An Dirh – THE CHINLAND POST\nTCP-Hakha| 2019 August 5| Chin Community of Western Australia hruainak in a voikhatnak “Burmese Ethnic Communities Consultation Meeting” cu Chin Community Office ah August 3, 2019 an tuah kho tiah kan theih.\nKanmah le community cio in aiawhtu hna; Arakan (Rakhine), Chin, Kachin, Karen le Mon hna kan itel kho. Karenni (Kayah) le Shan hi kan sawm ve hna nain community an dirh rihlo le milu an tlawm rih caah an hung itel kho rihlo. Theihpitu le dirhkamhtu ah Tlangcungmi a kan dawtu Scott Johnson le Jeff Fullelove hna nih an kan telpi. Saupi ceihkhanti hnu ah “Myanmar Ethnic Communities Network” timi min pek in, hmailei ah riantuanti dingin hnatlaknak kan ngei kho. Ramchung le ramleng ah a herhningin riantuan ding timhtuahnak kan ngei.” tiah hi bu dirhnak ding a si khawhnak hnga aa zuamtu le Chin Community of Western Australia, Executive Director Salai Ram Tinthei nih a Facebook ah a langhter.\n“Hi kong he pehtlai in Sep 14 ah meeting kan auh than i, khi tik ah kan riantuanning le structure pawl kan confirm lai. Minung 5 tuanvo an kan pek. Community 1 ah minung 1 cio thim kan si i mah nihcun next meeting ah a herhmi kan suai lai. Australia Kawlrammi tuanbia ah a voikhatnak meeting le bukomh a dirh hmasabik kan si. Hi dirhnak ah kumkhat le cheu bak kaa zuam ve. A fawilo, ruahnak hna a akhat cio lo, an imanh caan hna aa khat lo i. Kum 1 le cheu bak kan i zuam tikah lungsau hau ko” tiah Salai Ram Tinthei nih The Chinland Post ah a chim.\n“Kum saupi mahle community cio in kan tuan hna. Community pakhat le pakhat pehtlaihnak thazaang a der ngai caah a dang miphun dang hna bantukin kan thawng kho lo. Cu caah kan zapi kan ifun ahcun Kawlram mi dihlak kan aiawh lai. Western Australia i khua a sami Kawlrammi caah a tampi tuan awk a um. Rian, fimcawnnak, civics phunphun le a dangdang tampi tuan awk a um. State in Federal Cozah tiang a herh ningin Tlangcungmi issue kongah kan tuan lai. Cun ramchung ramleng caah international communities sin zongah a herhningin kan cawlcang lai timi ruahchannak he a si” tiah a biapeh ah achim.\nAustralia ahhin Kawlram refugee tampi a phanmi lakah Karen hi an tambik i Chinmi hi a pahnihnak hrawng an si lai tiah ruahdamh a si. Kawlram he aa pehtlaimi bu nganpi an ngeih bal rihlo caah le hmailei anmah Australia Kawlram kong siseh Ramchung lei kong he aa pehtlaimi a herhningin tuan kho dingin a tu bantuk bu an dirh hi a si tiah theih a si.\nPrevious Phakanh Ah Vawlei Cim Ding Hmun 6 A Um Caah Lung Kawl Rih Lo Ding In An Phih\nNext Mytel Nih Kawlram Chungah A Hmasabik 5G Internet Line Hmuhsaknak A Tuah


Australia Chinmi chungin palik officer kan ngeih hmasa bikmi Sang Bawi hmurka - THE CHIN EXPRESS\nSang Bawi (hmanthlak) hi Australia ram ah Chinmi chungin palik officer a kan ṭuanpiak kho hmasa bikmi asi. Queensland state khualipi Brisbane ah Police Liaison Officer a ṭuan.\nSang Bawi nih, “Ka min fak cu Tial Hlun Sang asi. Ka rianṭuan hawi nih cun Tial tiin an ka auh. Chin ka hawile nih cun Sang Bawi tiin an ka auh,” tiah a chim.\n“Brisbane khua ahhin kum 2011 September thla ah Malaysia in ralzaam dirhmun kan chungkhar ningin kan phan. Kum 10 kan um cang. Ka chuahkehnak cu Chin state, Thantlang peng, Bungkhua asi.\n“Palik ka ṭuan hlan ahhin ka ṭuanmi tam pah ngai. Phakka cun holh zong ka thiam lo caah sianginn hna ka kai. Ralzaam bawmtu bu ah zaanghleicawi rian ka ṭuan zong a tam ngai. Mah hnu cun recruitment agency ah assistant manager rian kum 3 deng ka ṭuan.\n“Mah hnu ah atu palik officer ka ṭuan hi si. Ka ṭuannak thla 1 fai lawng asi rih.\n“Palik rianṭuan ka duhnak aruang cu Kawlram zongah palik cu kan ṭih hna. An kan tuahto ning cu chim hau lo si ko i mu. Malaysia zongah kan ṭih hna. Australia kan phak hnu zongah kan ṭih hna. Keimah zong ka si ko. Palik ṭih lawng hmanh si lo, ka hmuh fatin ka hrial hna.\n“Nain caan sau nawn ka um hnu ah palik kong ka hlathlai i kan sang le khua mipi caah an rianṭuan ning ka lungfiang. An rian nganbik cu mipi himter asi ti ka hngalh hnu in kanmah Chinmi zong mah kong hi theihter ka duh hna. Myanmar lawng kan si lo. Hika ah ralzaam in a phanmi paoh nih palik an ṭih hna. Chungkhar ah si seh, khua le pengtlang ah buainak um tikah palik ṭih loin palik he i bawm in ṭuanrel ṭi a ṭhatnak kong hi theihter ka duh hna caah palik ka luhmi si.\n“Police Liaison Officer cu meithal aa putmi punghman palik he aa khat lo. Kannih cu hriamnam kan i tlaih lo, mi kan tlai lo. Palik cu kan si ko nain mi a tlaitu palik kan si lo. Kannih cu miphun le palik karah rianṭuanmi kan si.\n“Tahchunhnak ah, Chin miphun chungah thil pakhatkhat a chuah tikah palik nih kan nunphung an hngalh lomi tamtuk caah hma lak an thiam lomi tamtuk. Kannih rian cu kan nunphung le kan konglam kha palik pawl ruahnak cheutu/chimtu kan si. Mah bantuk cun miphun nih harnak an ton tikah palik nih zeitin dah kan in bawmh khawh hna lai ti kan hal/chimh hna. Miphun le pengtlang chungah sualnak zorter kan i zuam. Ahlei in mino pawl pakhatkhat an tuah tikah kan miphun cu cutin kan si caah cutin tuah ah ṭha tiin palik kha ruahnak kan cheuh hna. Miphun le palik karlak ah rianṭuanmi kan si.\nPalik rian ngah a har maw? “Mah rian ṭuan ka duhnak hi a sau ngai cang. Ni kum ahkhan ka sok cangmi asi. Sau lakte ka hngah. Mah rian hi ṭuan ka duhnak a sau tuk cang nain phak ka ahcun holh zong ka thiam lo pinah palik rian cu ka ngah kho lai lo tiin ka rak ruah.\n“Rian a lawng an ti lio zongah holh ṭha tein ka thiam tak lo caah ka rak sok ngam lo. Ka sok hnu i interview an ka tuah lio ahhin a sokmi minung 200 hrawng an um an ka ti. Kum 1 deng bak ka hngah fawn cang i ‘aw … ka ngah lo i si ko hih’ tiin ka ruah i ka thachia ngai nain Pathian thawngin ka ngah ṭhan.\nPalik rian ṭuan a har maw? “Atu cu thla 1 fai lawng cu si rih kaw zei pipa ka tuahmi um rih lo. Mithar ka si caah palik rianṭuan ning tampi ka cawng. Palik computer hna ka hman bal lo caah tlawmpal cu kaa harh pah. A rianṭuan cu ka nuam ngai.\nPalik rian ngahnak caah a herhmi? “Mah rian hi cu catang/degree hi biapi tuk ah an chia leemlo nain ngeih ahcun a ṭha deuh ko. Kei hi degree ka lakmi major le palik rian aa tlak ngai caah aa ka bawmh ngai tiin ka ruah.\n“Sinain, biapi bikin an zohmi cu community ah rianṭuan balmi si lai. Upadi buar bal lomi si lai ti pawl hi si. Upadi buar balmi cu an duh lo. Kan upadi tuanbia hi biatak tein an zohmi si, interview zong voi 3 tiang an ka tuah. Thazaang hi cu an zoh leem lo. Nain a ra laimi November thla ahhin tinṭan kai ding kan si i mawṭaw mongh le thazaang zong cu aa tel te lai. Atu cu COVID-19 ruangah tinṭan kai ngah rih lo.\n“Australia ram ahcun ahopaoh mawṭaw mongh thiam cio asi ko nain palik mawṭaw chung thilri cu mipi ta he aa khah lo caah mah cu tinṭan kai hau i si. Palik mawṭaw ahcun radio le mi dawi caan ah hmeh/lo ding ti bantuk hna um caah si lai tiah ka ruah. A mongh khi cu zapi mongh he aa khat ko lai dah ka ti. Palik mawṭaw chung thilri hman ning nan cawng lai an hei ti ko i.\n“Hmailei kong cu … mah rian hi ka ṭuan hmasa phot lai i a tlamtlin ahcun meithal aa putmi palik rian hna khi ka sok te hnga maw ka ti. Meithal aa putmi punghman palik rian khi cu thazaang zong an zoh pah tiah ka theih. Atu kanmah bantuk Police Liaison Officer rian ngahnak caah hin cun thazaang an zoh tuk leem lo, hmasa ka chim bantuk khan kan upadi tuanbia le kanmah miphun si lo hmanh ah miphun dang sinah kan rianṭuannak kha biapi bikin an zoh. Miphun sinah rianṭuan bal lo ahcun ngah har ngai.\n“Meithal aa putmi palik rian sok khi cu Mirang holh, tinchia, le thazaang hneksak ti bantuk um an ti. Mirang holh a thiammi lawng nih ngah khawh si an kan ti,” tiah a chim.


Kawl ralkap Cakei nih Rakhine ram chung ah khua 12, inn 5000 leng cu Mei in a khangh hoi cang; Aruang cu\nMyanmar Eleven Media nih a chim mi hi a fiang ngai ko. Mah bantuk in ralkap nih an duh poah in inn mei in an khang lengmang ah cun Rakhine ram chung lawng si lo, Chin ram chung Paletwa ah um mi caah zeitluk in dah ttih a nung lai. A ruang cu Paletwa ram chungah AA pawl nih duh paoh in cawlcangnak an ngei tawn caah Ralkap nih an duh lo bu in Paletwa ram chungah mah bantuk in thil an tuah sual lai ti phan a um ngai cang.\nKawl ralkap cozah cu vawlei cung ramkip ah an mual pho bak ko, AA pawl an thawng ning hi cu khuaruahhar bak a si. Mah bantuk in thil an tuah khawh mi hi cu an raltha hlei ah hriamnam an ngei mi a tha ti a fiang ko. Chin Paletwa chunagh kawl ralkap minung 26 cu tlaih an si i, hriamnam tampi he tlaih tiin Eleven Media Group nih a rak ttial cang. Mah ruangah tu bantuk in Rakhine ram chungah khua 12 ah inn 5000 leng mei in an khanghnak ruangh cu si lai tiah zum a si\nKawl ralkap nih Rakhine ram chungah khua 12 cu mei in an khanh dih tiah the Eleven Media Group nih a chim Mah khua 12 ah inn a um mi zat a chim ning ah cun inn 5000 leng a si tiin a langter- Source:- Eleven Media Group\nMah thawngpang zong hi Kyauktaw Myo ah Ralkap an thil tuah mi a si….. Myanmar ralkap an lungput le an thil tuah tawn ning cu thei le nghal cia bantuk in atu zong Rakhine State Kyauktaw myo, Ahte ThinMa khuah cu April thla dawng lei 22 ah mei in khangd dih a si tiah Myanmar Eleven Media nih a langter. Mah khua pawngah um mi khuadang cu him tein an chia i mah AhtThinmah Khuah cu inn dihlak in an khangh dih. Mah bantuk in ralkap nih an tuah caah ralzam an tam chin chin lai i, zeitluk in dah mipi caah a har ngai.\nBe the first to comment on "Kawl ralkap Cakei nih Rakhine ram chung ah khua 12, inn 5000 leng cu Mei in a khangh hoi cang; Aruang cu"


Mindat Le Kalay Kahdoh Nakah Ralhrang Lei An Tuar Tuk – Chintanbo\nMindat Le Kalay Kahdoh Nakah Ralhrang Lei An Tuar Tuk\nDecember 28, 2021 admin CHINNEWS 0\nRalhrang hna nih hin Khrihsmat hlandeuh December ni 17 thawk khan Mindat peng ah hin hmun 2 ah an kah hna caah Chin mipi kilveng tu ralkap CDF Mindat le ralhrang hna hi December ni le 27 tiang ah hin voi 8 tiang hrawng an I kaap.\nRalhrang minung 150 hrawng cu Mindat peng khuate paruk hrawng ah an kah hna I cu kahdoh nak ah cun ralbawi rank ngei pakhat telh in minung 8 an thi tiah CDF Mindat in bia chim tu salai Yawmang nih cun achim. Cun hliam hma atuar mi tu cu an tam i CDF Mindat Sitmuai khua kahdoh nak ah anun nak aliam ve tiah theih asi. Cu Mindat khuapi chung kah doh nak ah hin ralhrang hna nih hriamngan (letnetkyi) in an kah ruangah mipi umnak inn hi atlawm bik inn 5 hrawng cu an rawk I Wanthu sizung zong hriamngan in an khen I arawk ve tiah salai Yaw Mang nih cun achim chap.\nCu pinah ralhrang hna nih hin khuami hna I vok, Ar hna an thah hna I an ei hna. Cun kum 12 te lawng asi rih mi le ramlak ah ralzam in aum mi khuami minung 3 zong an tlaih hna I an kal pi hna tiah salai Yaw Mang nih cun achim. Atu ah hin ralhrang hna cu Simuai khua in Mindat lei ah hnu an kir i cu caah atu lio hi adaih lio ah acang. Asi nain Chin he ramri asi mi Sagai ramthen le Kalay thlanglei Natchuag ah cun December 24 thawk khan ralhrang le PDF Kalay, CNDF le Mipi kilveng tu Pah.Kah.Phah hna I bawm in kahdoh nak fak ngai in achuak ve.\nDecember 23 in 27 ni 5 chung kahdoh nak achuak I ralhrang lei in minung 33 an thi I PDF lei in minung 2 an thi ve I minung 6 nih hliam an tuar ve tiah PDF kalay biachim tu Victor nih achim. December 23 ahkhan ralhrang lei hi minung 16 an thi tiah theih asi I December 23 thiam ah khan Kalay lein ralhrang bawmh dingah ara mi motor cu Zinkalin pawngah bomb an puah hna I ralhrang motor 3 ahrawh I cu hmunah cun ralhrang minung 17 hrawng an thi cu ni 26 kahdoh nak cu zaan asi I ralhranglei athi mi hi atu tiangah fiang tein theih khawh asi lo. December ni 23 thiam ah khan ralhrang hna nih Natchuang kahdoh nak ah ralhrang hnanih helicopter in an kah nak ruangah khuami minung 10 an thi I an ruak pa 5 hrawng char asi tiah PDF Kalay sin theih asi. December ni 28 ah cun ralhrang hna cu Natchuang in Chuangkhuah lei ah an kal I Mipi kilveng tu ralkap hna ve I ton in aa kaap than kho mi dir hmun asi tiah theih asi. Source: Khuhnuthung\nNihin Xmas Ni Cu Thinlung Ah Ngaihchiatnak A Faak\nKawlralkap Nih Vanlawng Ralkap Tuanding Ah Mi An Kawlcang Hna Ningzak Ngai Si


1.6 Million man:laileng vawlei cung saram ah a man fak cem mi asi’A konglam he. – Onlinenungak\n1.6 Million man:laileng vawlei cung saram ah a man fak cem mi asi’A konglam he.\n𝗘𝘂𝗿𝗼 𝟭.𝟲 𝗠𝗶𝗹𝗹𝗶𝗼𝗻 𝗠𝗮𝗻 𝗟𝗮𝗶𝗹𝗲𝗻𝗴:Tu chun ah khan Belgium i thil zuar lelaan an tuahnak hmun pakhat ah Tuluk miphun pakhat nih cakuat petu Laileng pakhat cu €1.6 million in a cawk tiah AFP nih a ttial. € 1 ah MMK 1500+ a si.\nMah hi Unofficial Record a si an ti, i a sullam cu leicung ah a manfak bik Laileng a si nain Guinness te pawl ah a phung ning in tialmi Record a si lo. Mah bantuk cakuat petu laileng hi Tuluk ah an hman ngaingai ti a si.\n(Na relmi a tha tiah na ruah cun Share in tha kan pe ve.)\nTrump a dirpitu an tam chin lengmang cang caah Joe Biden dirhmun in zo ahcun thin phan ngai ngai aum ve cang. Democratic Party pawl zong an thil tuah mi aa lang sual ahcun an caah thil poi ngai asi ve te ko lai:\nChin miphun nih Malaysia le Delhi aum mi kan unau hna American an phan kho ve nak ding caah tiin Joe Biden an dirpi mi lungput kan hmu tikah Chin miphun hi zaangfak bak ka si ve tiin ka hmu ve.\nAmerican ram a um mi Chin Miphun le Kawlram miphun vote a pek kho ri mi lo hna zong vote an pek terh ve ti asi caah Joe Biden caah lung aa nuam lo ngai cang.\nA thi cia mi minung vote zong aa tel ve ti mi hi a hman mi asi lai ti zong zumh asi ko cang caah minung pakhat nih a phuang sual ahcun a har chinchin ko lai


Mipi tlaihmi le Ralkap tlaihmi an i thleng – TIMES OF CHIN NEWS\nMipi tlaihmi le Ralkap tlaihmi an i thleng\nPosted By: thawngthawng April 3, 2021\n3 April 2021, Kalaymyo-Tahan ah mizapi nih tlaihmi Traffics rianttuantu le polices 6 hna cu ralkap nih tlaihmi mipi 9 hna he i thlen in siamremnak tuah asi. Hi bantuk i siamremnak hi Ralkap lei in tuanvo ngeitu hna nih hal/nawlnak hmasanak in thokmi asi i mipi lei hruaitu hna he i ton hnuah biachahnak tuahmi asi.\nNgiathlaitu 1 (Dalaan) mipi nih an tlaihmi tu cu sang khuabawi sinah ap asi i biakamnak le chimhhrinnak neihter asi. Mipi lei thong a tlami 9 an chuah cang hna i, a ra laimi 5 April (Cacawn nikhat ni) lei ah a chuak rih lomi mipi thongtla dang zong chuahpiak dih dingin biachahnak an ngei, Sihni nih minthutnak neihpiak zong a herh lai tiah kan theih. (Hi thawngpang kong he pehtlai in update tuah khawh kan i zuam lai). Credit: The Hakha Post\nRelchap >>>> Than Shwe uknak tang ah mino tampi kan ram an zam tak i ramtha an phan, riantha an tuan i sipuazi an tuah khawh caah duh dim ngai in khua an sa kho, an rum ngai cio. Nain, Ralbawi Solomon le CNA ralkap tampi cu an zam lo, ‘kan thi lai maw kan nung lai’ timi nifatin phan buin kum caan sau tuk ralkap uknak an doh.\nAn chungkhar caah sipuazi tuah caan an ngei lo, miphun caah an caan dihlak an pek. An chungkhar cu harsa ngai in khua an sa. Nain, atu cu ramtha a phan cangmi tampi nih CNF/A cu ‘kan phaisa lawng nan duh, nan ralchia tuk, ralkap nan kah ngam hna lo, kan in bawm ti hna lai lo’ tibantuk in zei rel lo ngai in an soisel hna. Lung a tha lo tuk.\nChawva cu aho poah nih miphun caah an pek siang cio ko, kawl than khawhmi a si. Nain kawl than khawh lomi nunnak belte cu ram a daw taktakmi lawng nih pek an siang, miphun caah nunthap hi a sang bikmi miphun dawtnak a si timi philh lo a tha.\nTulio buainak zong ah leklak ramdang a zam colhmi an tampi, nunnak pek ngamh in ramchung ah ralkap a doh ngammi mino zong an tampi ve. Hmailei kum 5 ah khin tulio a zammi phu nih a zam lomi phu cu ‘nan ralchia tuk ee’ tiah ningzah hngalh lo ngai in dainglukyi tuan an i tim ve te ding khi ruah chung tikah lung a nuam lo ngaimi cu a si. By Salai Lungthli Tum


DONALD TRUMP TEINAK CUNGAH ADIR KO CANG LAI HIH – The Chinlung Post\nDecember 5, 2020 admin Lenhloi 0\nTrump Teinak Cungah Adir Cang Lai. Tuchun cu Georgia ah kan Pu Trump le An Nu an kal lai. Georgia cu an vote mi a dik lomi tamtuk an hmuh cang caah, Trump nih teinak a Cothan cang lai. Trump cu thildik a tanhmi pa a si. Cucu ahramthok ka ah cun media nih Joe Biden an tanh nain a tu cu tehte tha taktak tamtuk a ngeih cang caah media zong nih an dirpi ve cang long silo in mithiamsang le thil a hngalmi cu Trump an dir kamh cang.\nAbik in khrihfa tha nih kan dirkamh long si lo in a caah thlacam an dai lo. Cu lakah Democratic a tanhmi an tampi ve . Kan mit in kan hmuh te lai. Kan hmaika ah ai hun te lai. Cu tikah Pathian lianngan sunparnak cu kan hmuh te lai.Lawmhbia chim ding in kal ai tim . A tulio hi a caan liote a si. Catial tam hi mihrut ah nan kan ruah men lai, nain a caan lio catial lo le biachim lo tu hi a ngawimi thing a si deuh.\nBiachap:Theihcio bangin US thimnak konghe pehtlaiin thawngzamhnak kip hi an i dang cio hna. Thawngzamhnak ngan kan timi hna nih hin Donald Trump chiatnak lawngte siseh Biden athatnak lei lawngte an langhter lengmang tikah zapi hmuh ding ahcun Trump hi atla lai tiah ruah dih asi. Sihmanhsehlaw thawngzamh nak kip nih an langhtermi hi zumh atlak lo.\nZeicaah tiah Donald Trump athatnak a chimmi thawngzamhnak tampi an um i, Cu hna pawl cu zapi nih theih dih an si ve. Tulio US thimnak kongah abiapi mi afawinak cun hodah adik timi theih khawh asi rih lo. Zeicaah tiah Trump thatnak le a chiatnak chimmi siseh, Biden thatnak le achiatnak chimmi hi anmah Mirang pawl nih an langhter mi News ah aidang cio caah hodah adik timi theih khawh asi lo. Cucaah biadik achuah hlan cu thawngpang aidang lai tihi mipi zong nih kan theih in kan fian ahau timi chap kan vun duh.


Lamkaltu 19 (Acts 19)\nEfesa Khua Ah Paul A Phan Ṭhan\n1Apollo kha Korinth khua i a um lioah Paul cu kha peng chungah khan khual a tlawng i Efesa khua kha a phan. Khika ah zultu tlawmpal kha a va hmuh hna i 2annih cu a thawh hna i, “Nan zumh ah khan Thiang Thlarau nan rak hmu maw?” tiah a hal hna.\nAnnih nih, “Thiang Thlarau cu a um le um lo hmanh kan hngalhṭung lo,” tiah an leh.\n3“A si kun ahcun, zei bantuk tipilnak dah nan in kun?” tiah Paul nih cun a hal hna. Annih nih, “Johan tipilnak,” tiah an leh.\n4Cun Paul nih cun a thawh hna i, “Johan tipilnak cu lungthlen hmelchunhnak caah a si, asinain Johan nih khan, ‘Ka hnu in a ra liomi hi nan zumh awk cu a si,’ tiah a ti zungzal hna i cu a hnu in a rami cu Jesuh hi a si,” tiah a ti hna. *19:4: Mat 3:11; Mar 1:4, 7-8; Luk 3:4, 16; Jhn 1:26-27\n5Cucu an theih tikah annih cu Bawipa Jesuh min in tipilnak kha an ing. 6Paul nih an cungah a kut a chuan i Thiang Thlarau kha an cungah a tlung; holh theih loin an holh i Pathian bia zong kha an chim. 7Annih cu an dihlak in pa pahleihnih tluk an si.\n8Paul cu pumhnak inn chungah khan a lut i thla thum chung mizapi kha ralṭha ngaiin a chimh hna, annih kha heh tiah a al hna i Pathian Pennak kong i an lung a pem nakhnga aa zuam. 9Sihmanhsehlaw annih lak i a cheukhat cu an lung a khong i an zum duh lo; Bawipa Lam kong kha zapi hmaiah a ṭhalo tiah an ti. Cucaah Paul nih khan a chuahtak hna i zultu pawl kha aa kalpi hna; ni fate in Tirannas biachimnak inn timi ah khan mi kha a cawnpiak hna. 10Cuticun kum hnih chung a tuah i Asia ram chung i a ummi vialte nih, Judah mi si hna seh, Grik mi si hna seh, Bawipa bia kha an theih.\n11Pathian nih voi dang i a um tawn lomi khuaruahharnak kha Paul kut in a tuah. 12A pavuah le a hngawngngerh hna hmanh kha mizaw sin i an hei kalpi hna tikah an zawtnak kha a dam i an chungin khuachia kha an chuak. 13Judah mi a cheu khuachia ṭhawl i aa chawk lengmangmi hna nih khan cu khuachia ṭhawlnak ah cun Bawipa Jesuh min kha an hman ve. Khuachia cu an thawh hna i, “Paul nih a chimmi Jesuh min in chuak kaan ti,” an ti hna. 14Cu bantukin a tuahmi cu, Judah mi Tlangbawi Ngan Skeva fapa pasarih an si.\n15Sihmanhsehlaw khuachia nih cun a thawh hna i, “Jesuh cu ka hngalh i Paul zong cu ka hngalh, sihmanhsehlaw nannih cu ahodah nan si?” tiah a ti hna.\n16Khuachia a ngeimipa nih cun a ṭhuat ciammam hna i a tei hna i hmapu le an puan tlek dihlak in a inn cun an zaam. 17Efesa khua i a ummi Judah mi le Grik mi vialte hna nih cu kong cu an theih i an thin a phang i Bawipa Jesuh min cu an upat chinchin. 18A zummi lak i mi tampi kha an ra i zapi hmaiah an tuahmi vialte kha an phuan. 19Camh a rak hmang tawnmi hna nih khan an cauk kha hmunkhat ah an pumh hna i zapi hmaiah khan an khangh hna. Cauk man cu an tuak tikah tangka thong sawm nga tluk a si. 20Cuticun Bawipa bia cu a karh chin lengmang i a ṭhang i a ṭhawng chin lengmang.\nEfesa Khua Chungah Hnahnawhnak\n21Hi bantukin thil a um hnuah Paul nih Masidonia ram le Grik ram kha ka tlawng lai i Jerusalem ah ka lan colh te lai, tiah a ruah. “Cun cuka ka phak hnuah Rom zong hmuh hrimhrim kaa zuam lai,” tiah a ti. 22Cucaah amah a bawmtu pahnih Timote le Erastas kha Masidonia leiah a thlah hna i amah tu cu Asia ram chungah khan caan tam deuh a run hmang.\n23Hi caan lioah hin Bawipa Lam kong ah Efesa khua chungah hnahnawhnak a um. 24Ngun sosertu pakhat, a min Demetrius a simi nih khan Artemis khuazingnu biakinn lem tete kha ngun in a ser hna i cu rian nih cun a rianṭuantu pawl kha tampi miaknak a pek hna. 25Cucaah annih cu hmunkhat ah a auh dih hna i, anmah rian bantuk an rian a si vemi zong kha a auh chih hna i, “Ka duale hna, nannih nih nan hngalh bantukin kan chaw hmuhnak cu hi rian hi a si. 26Cun hipa Paul nih hin zeidah a tuah ti cu nanmahte nih nan i hmuh khawh i nan i theih khawh fawn ko. Aa thawh i, ‘Mi sermi pathian cu pathian an si lo,’ a ti i Efesa khua ah hin siseh, cun Asia ram chung zongah hin a dihlak dengmang in, mi tampi kha an lung a pemter hna. 27Cucaah cun hi kan rian hi a min a chia cang lai tiah thinphan awk a si ko. Cu lawng hmanh cu si loin, a liannganmi khuazingnu Artemis, Asia ram chung le vawleicung dihlak ah mi kip nih an biakmi hi a lianhngannak hi a lo lai i a biakinn zong hi sullam ngei lo a si lai ti phan awk a si fawn,” tiah a ti hna.\n28Aa pummi hna nih cun cu bia cu an theih tikah an thin a hung ciammam i an au i, “Efesa i a ummi Artemis cu a lianngan ko,” an ti. 29Cuti i an i tuainak cu khuachung kha a khat dih. Mibu nih cun Paul sin i khual a tlawng vemi Masidonia mi pahnih, Gaius le Aristarkas kha an tlaih hna i bual ah khan an tlikpi hna. 30Paul nih amah pum in mizapi hmai i va kal kha a duh, sihmanhsehlaw zumtu hna nih khan an thlauh. 31Cun ram uktu bawi a cheukhat, a hawikom a simi hna zong nih khan, bual ah cun rak chuak hlah seh tiin bia an cah. 32Cun an i pumhnak cu a ningpi in hnahnawk luri ngaiin a um: mi a cheu an aumi cu thil pakhat a si i a dang an rak aumi cu thil dang a si ve; a tam deuh nih cun zeicahdah kan i pumh ti hmanh kha an hngal lo. 33Judah mi nih Alekzandar kha hmailei ah an hei chuahter caah khan, hi thil a chuahtertu hi Alekzandar cu a si rua tiah an ruah. Alekzandar nih cun mizapi cu, dai u, tiah a kut a hun zaoh hna i an hmaiah cun aa runvennak bia kha chim hram a hun thawk. 34Sihmanhsehlaw Judah mi a si kha an hngalh tikah an dihlak cun an au bon khan suimilam pahnih chung an au i, “Efesa khua i a ummi Artemis cu a lianngan ko,” an ti.\n35A donghnak ah khua cazi nih khan mizapi cu a daihter khawh hna. A thawh hna i, “Efesa khuami hna, Efesa khua hi a liannganmi Artemis biakinn a umnak le vancung in a rung tlami lung thiang a umnak a si ti kha ahodah a hngal lomi a um? 36Ahohmanh nih, hihi a si lo tiah an ti kho lai lo. Cucaah cun nannih cu nan daih awk a si; ruat setsai loin zeihmanh nan tuah awk a si lo. 37Hi mi hna nih hin biaknak inn thil kha zeihmanh an fir lo i kan khuazingnu kha zeihmanh a thang an chiat lo nain, hika ah hin nan chuahpi hna. 38Demetrius le a rianṭuantu hna nih taza an cuai duhmi an um ahcun biaceihnak zung chuah ni a um ko i biaceihtu zong an um fawn ko; cuka ah cun pakhat le pakhat taza i cuai khawh a si ko. 39Cun cu nak biapi deuh kha nan duh a si ahcun khuami zapi pumhnak ah khiah awk a si fawn ko. 40Nihin i hi thil a ummi ruangah hin kannih cu hnahnawhnak nan chuahter tiin mawhchiatnak pek kan fawite. Hi hnahnawhnak kongah hin i sonhtarh awk zeihmanh a um lo i hihi zeicahdah hi bantukin a si ti hi ṭha tein chim awk bia kan ngei fawn lo,” tiah a ti. 41Cu bia a chim dih in pumhnak khan a ṭianter hna.


Atu Lio Ah Hriamnam A Țha Bikmi Cu Live Thlah A Si – Hakha Cherry\nAtu Lio Ah Hriamnam A Țha Bikmi Cu Live Thlah A Si\nRalkap le palik nih mi an tukden an kah hna i an tlaihmi hna le mipi cungah thil sual an tuahmi vialte an kan theih dih sual lai ti an phan tuk ruangah live thlah hi an țih tuk i an duh bak lomi a si.\nCucu dahkaw Halkha i hruaitu pawl nih duhlonak an langhtermi kha ralkap nih an kan hmuh lai i kan umnak an theih sual lai ti an phan tuk ruangah live thlah an duh ve ti lo an ti tiah thawng kan theih. An poi tuk tawn ning hi cu aw. Ralkap zia maw an i cawn hnga ti cu hngal ve bak hlah.\nAtu lio cozah lo cozah dohnak le an kut tang um ralkap le palik dohnak ah a țha bikmi hriamnam cu an tuahsermi paoh live thlah hi a si. Cucaah live thlah hi kan ngol ding hrimhrim khi a si lo. Live thlah hi mipi nih kan țih i kan phan ding hrimhrim zong a si lo. A taktak ti ahcun live thlah hi mipi caah ral si loin bawmtu tu a rak si.\nRalkap le palik nih live nan thlah lai lo, an ti hmanh ah kan thlah chinchin ding tu khi a si. An bia kha ngaih ding a si lo, an bia na ngaih ahcun nai hngalh loin an lei țang na rak si cang. Phun dang in chim ahcun duhlonak kan langhter i ralkap le palik nih an kan kham, an kan tlaih cuahmah lio kha live kan thlah duh lo ahcun ralkap le palik an tuahsernak țha lo vialte kha kan huhphenhpiak hna khi a si.\nCucaah cun mipi nih duhlonak kan langhter lio kha ralkap nih an kan hmuh sual lai tiah țih riangmang in live thlah duh loin um hngin hlah u sih. Live cu thlah ko u, ralring te tu in um u sih. Ralrin paoh a sualnak um lo. Live thlah cu atu lio cozah lo cozah caah tlaaknak a si i, mipi caah teinak kan hmuh khawh nakhnga bawmtu țha bik a si.Credit-Salai K. Biak Lian Thawng\nLai palek pawl sin cakuat :Lai palek vialte, nan phaw le nan meithal chia cang ulaw, CDM ah lut ve cang u tiah siaherhnak he ca kan kuat hna.\nHakha le Thantlang ah palek a tuanmi tam deuh cu CDM ah an i tel ve cang, ti a si.


RALKAP BAWI A THONG TU LAIPA KONG, THAWNGPANG UPDATE. – The Chinlung Post\nTu Zaan Tlaihmi Chung ah Minung Pakhat an Thlah nain Ralbawi a Thongtu Pakhat an Thlah Rih Lo. Tu zan Hakha Khuathar ah an tlaihmi hna chung ah minung pakhat cu ralkap le palik nih an velh hnu ah an thlah, tiah kan theih. An thlah tthanmi hi Hakhathar ah a ummi Bawi Tha Thawng a si i, amah he an tlaihmi a hawipa an thlah rih lo.\nBawi Tha Thawng cu an thlah tthan. Asinain, a hawipa hi an tlaih hna lio ah ralbawi pakhat a thongh ve caah an thlah lo,” tiah Khuathar upa pakhat nih The Chin Journal ah a chim.Tuzan Hakha Khuathar ah ralkap le palik nih lamkam ah a ummi motorcylce pawl an den pin ah motorcycle cheukhat zong an motor cung ah an khin i an i kalpi hna, tiah kan theih. Credit: The Chin Journal\nTuan Deuh Thilcang Kong: Hakha ah Ralkap nih Rubber Kuan in an Kah hna i Minung Pakhat Hliam a Pu. Tuzan Hakha Khuathar ah ralkap nih minung an tlaihmi chuah hnawh ding in a kalmi Khuathar khuami pawl ralkap le palik nih Rubber Kuan in an kah hna i minung pakhat a baan hmun 3 ah hliamhma a pu. Atu cu ralkap pawl zong an um ti lo. An kal dih cang. An thiang dih cang,” tiah Khuathar upa pakhat nih The Chin Journal ah a chim.\nKhuaci An Mui Ko Cang: Kawlralkap thiltuah hi mipi caah cun thawngpang ttha ti khawh asi cang. Aruang cu mipi nih aa kan tukdoh sual lai timi hi an rak phangtuk cang timi fiang tein an thiltuah mi in hmuh le theih khawh asi. Biatak tein ralhrang kawlralkap hna cu an lungdong taktak timi afiang ko cang. Zeiruang ah ti ahcun tutan an thiltuah mi in fiang tein hmuh khawh asi.Kawlralkap ralhrang hna nih Laimi meithal ngei vialte hna cu kanmah sin ah rak ap dih uh an ti cang.\nHi thanhnak an tuahmi hi meithal in an kan tukdoh sual lai timi an phan caah asi ko timi hi a fiangmi asi. Mizei hmanh nih kan meithal ap hna lo ding asi. Kawlralkap cu phihkharnak phunkip in ramdang nih an tuah hna pin ah ramchung lei in biatak tein cawlcanghnak an tuah hna.Cu tikah kawlralkap ralhrang hna hi caan sau rian an ttuan kho ti lai lo timi hi zakhat zakhat in a fiang cang. Aphunphun thanhnak an tuahmi zong ah CRPH nih an doh colh hna lawng siloin mipi hna nih ralhrang ralkap thanhmi zei ah kan rel lo caah an si avaang cang. An dirhmun an i theih tuk.\nThlathum chung ei din lawng an ngei cang ti asi. Cucaah an vansang cang.Tutan ah thanhnak an tuah mi zong hi a cunglei ah langhter cang bantukin an lungdong cang, mipi nih Lai meithal siseh, thonghrolh tiangin a hnu ahcun aa kan tukdoh lai timi an i hngalh cang caah nan meithal zong rak ap dih uh an tinak a si lai ti uh sihlaw kan palh lai lo. Cucaah meithal angeimi vialte hna nih ralhrang ralkap le palek sin ah kan meithal ap bak hna hlah usih.


Uar an um tuk hrinhrang; Paletwa ralzam pawl bomhnak caah Ting 10 an pek. Pathian thluachuah chinchin hna seh\nChinram chungah Kawl ralkap le AA pawl buainak ruangah ralzam tampi an um, inn le lo kal tak in, ei le ding awk ngei lo in an um lio ah mah bantuk bomhnak sunglawi tukmi hi ralzam pawl caah zeibantuk in dah lunglawm va si hnga? An caah cun vancungmi bantuk an si ko. Pathian a tha tuk hrinhrang. Midang zong nih kan tuah khawh tawk in kan unau harnak a ton mi cungah lungput kan ngei a her\nPu. Lal Fak Mawi le Nu Lal Run Mawi chungkhar hi yangon ah khuasa mi an si, An chungkhar in paletwa ralzam pawl caah Kyat Ting 10 an bomh hna. Mah bantuk in Chinmi a si ve mi ralzam Paletwa pawl cungah thil tuah duhnak lungput an ngei mi hi a sunglawi tuk mi a si. Pathian nih thluachuah tampi pek chin hna seh.\nNote: Ka thawngpang (tadin) ttial a rel mi vialte cungah lunglawmnak tampi ka ngei. Ka thawngpang ttialmi nan kan rel piak ruangah keimah zong tangka ka hmuh ve i, chungkhar zong ka zohkhen kho ve hna. Nangmah nih thawngin chungkhar ka zohkhen khawh ve caah thawngpang a dik lo mi ttial ka duh lo. Hoax/Rumor/Fake ti bantuk hi ttial ka tim lo. English ka rel mi hi thatein source dang ka zoh hnuah mah hi cu a hman mi a si lai tiah ka ti mi hna hi ka miphun a si mi “Chinmi” caah ka ttial tawn. Natein vawlei cung cu tlamtlinglonak a si caah Source ka lak mi ah a hman lo mi a um ti nan theih ah cun zeitik caan poah ka theihterh ulaw keimah ca zong ah ralrin tein ka source ka zohnak ding caah a si lai i cun thawngpang a hman mi le dik mi lawng ka thla peng khawhnak ding caah tiin zaangfah kan nih hal hna-Chingpage Editor\nBe the first to comment on "Uar an um tuk hrinhrang; Paletwa ralzam pawl bomhnak caah Ting 10 an pek. Pathian thluachuah chinchin hna seh"


Malaysia Chin Ralzaam Sin UNHCR Thawngthanhnak – Chin World News Evening\nDecember 4, 2019 Salai Van Chin News\nUNHCR Thawngthanh: Malaysia Laimi ralzaam tampi cu ralzaam card (Refugee card taktak) ai tlaih ko nain 2018 lio ah thimnak (Option 1 or 2) rak thimter lio in Option 1 ai thimmi paoh cu 31 December 2019 tiang lawng card peek kan rak si. Mah lio ii 31 December 2019 ah ralzaam sinak dih ding tiin card rak peekmi poah cu 2019 hnu ah UNHCR nih phone chawnh in nithla kauhpiak (tet-ttan-ttu piak) kan si.\nRalzaam card (catlap telh loin) ai tlaih ko nain 31 December 2019 ah kauhpiak a si rih lomi paoh cu 18 December 2019 ah UNHCR zungah rat in card thleng dingin thawng kan in thanh hna. 18 December 2019 ni ah ka kal kho lai lo a timi paoh cu a rannak in CRC (Chin Refugee Committee) ah thawng rak thanh ulaw CRC lei nih UNHCR sin ah thawng kan hei thanh tthan hna lai. Siaherhnak he, CRC. Credit: Chin Refugee Committee, Malaysia\nRelchih: Tial Cung Thang hi a upa Aung La Sang nih USA in a rak zulh. Avoikhatnak MMA Yangon i a rak i thong zongah khan Tial Thang hi Aung La nih a rak zulh thiam thiam. A rak zulh bantukin teinak zong an rak hmuh. Tutan zongah Aung La a mui kan hmuh hi Laimi kan hna ngamtuk, kan ilawm tuk. Tial Cung Thang nih hin tutan raldohnak hmunah hin teinak ka hmuh ko lai,” tiah a ti. Aung La nih a chim.\nTial Cung Thang le Korea pa hi tuzarh cacawn ningani (Friday) December 6 ah Malaysia Kuala Lumpur khuapi ah an i phomh cang lai. A cunglei kong he pehtlaiin le a bikin Malay um na si cun rak tuah ve. Amah Tial Cung Thang thazaang na pek si pinah man lo (Free) tein MMA an i thonghnak hmun ah na zoh khawh fawn lai.\nTial Cung Thang: Malay a ka thuatnak aman loin tickets na duh ahcun ka page Tial “The Dragon Leg” Thang like and shares. Minung 30 thim nan si te lai. Ka dangdang um mi Laimi zong nih mah kan upa thazaang pek langhternak caah a page hi like and shares in bawm cio hna usih.\nVideo: Bjaimenn Sum Caah Hla An Sakpiak Mi, A Thiambak:


Chief Minister Lian Luai: 2018 ah Chinram 66% cu Mahadat-a line mei an ngah lai | Salai Lungthli Tum\nChief Minister Lian Luai: 2018 ah Chinram 66% cu Mahadat-a line mei an ngah lai\nPosted on May 26, 2017 by Salai Lungthli Tum in CHIN // 0 Comments\nChinram khuapi deuh pawl 24hr chung electric mei a petu Mahadat-a line hi atu a ngah rih lonak Chinram khua tampi ah phakter kan timh cuahmah i 2018 ah cun Chinram 66% hi Mahadat-a line kan hmang kho cang lai tiah Chinram Chief Minister Pu Lian Luai nih a chim.\nKhuapi kan phakternak lam pawngkam ah a ummi khuate pawl zong transformer kan bunh piak hna lai i Mahadat-a line hi pek cio an si te lai, 2018 tik ah cun Chinram 66%(cheuthum cheuhnih) cu mei kan pek khawh cang ko lai ka zumh tiah Kamaryut he biaruahnak ah a chim.\nNLD cozah kan kai hnu in ngandamnak lei, fimcawnnak lei le lampi remhnak ah biatak tein kan thangcho deuh tiah a chim.\nChinram chung ah hotel le khual tlunkal duhnak ser kan timh len ko nain khuami sin in biaknak dang le miphun dang cohlang lo, kanmah kan pipu vawlei a si, kanmah vawlei a si tibantuk duh lonak tete a um caah a har ngai tawn tiah a chim fawn.\nFawi tein kan tuah khawh ko lai kan timi cheukhat hi kan ruah lo leng in an rak har, inn saknak tibantuk zoh ahcun Kawlrawn ah thetse Ks.10,000 man kha hika ah cun tingkhat leng a si cang tiah a chim chih.


Ralzam Mipi Hna Cu Ramlak Ah Nan Zam Ahcun Kan In Kah Hna Lai Tiah Hna Lai Tiah Ralhrang Nih An Ti Hna\nMain Editor July 5, 2021 Leave a Comment on Ralzam Mipi Hna Cu Ramlak Ah Nan Zam Ahcun Kan In Kah Hna Lai Tiah Hna Lai Tiah Ralhrang Nih An Ti Hna\nSagaing ramthen,Kani peng Khuate lei ah ralhrang phu hna nih luhhnawh hna in, mipi hna cu rallokap an rat tikah tlik zaam lo ding in le tlikzaam ahcun ,ramlak tiang kan in kah hna lai tiah an tlerhkhonh hna.\nRalhrang hna nih an chim nak ahcun, zei tin hmanh in kan in ti hna lai lo, humhimnak nak ding ah kan in zoh khenh hna lai,zeithil hmanh a cang lai lo, khuachung ah um ko uh, Nan um kel ten um ko uh. Ramlak ah nan tlik zaam ahcun thiltha lo tuah mi tiah kan in kah hna lai” tiah an kan ti nain hohmanh khuachung ah kan um ngam lo tiah Kinsanpiah khuami pakhat nih a chim. Kani peng ah pehtlai in kahdohnak a chuak. July 1 in mipi vengtu phu PDF le ralhrang phu kahdohnak ah PDF lei in minung 4 an nunnak a liam,pahnih hliam an tuar tiah theih asi.\nCDM tuah mi siangcachim Mg Hlah Myi Thun zong a nunnak a liam, hliamtuar mi zong an um tiah khuami pakhat nih a chim. July 3 zinglei suimilam 9 :45 ah Kani peng Yuatayua ah ralhrang phu hna nih hriamngan in an kah hna caah inn 3 hriamngan nih a khen, minung pakhat a khen chih tiah khuami sin in theih asi. July 4 ah ah ralhrang phu hna nih inn le dawr ah facang, chiti, cycle, sui, ngun,seh hmanmi sii, zu le a dang minung hmanmi herhhai hna cu an lak tiah khuami hna nih an chim. Kani peng khuate lei in ralzaam minung 30000 leng an um tiah theih asi. Khit Thit Media\nCDM Atuah Tu Cozah Riantuan Tu Caah Thawngpang Tha Tuk Asi Cang →\n← Breaking News; Thantlang ah Dalaan tiah ruah mi pakhat meithal in an kahthah


CNF Nih Hin Tutan Rampi I Thim nak Ah Tanh Khun mi Kan Nei Loh – Pu Lian Hmung Sakhong – Onlinenungak\nCNF Nih Hin Tutan Rampi I Thim nak Ah Tanh Khun mi Kan Nei Loh – Pu Lian Hmung Sakhong\nKaren ralthuam a tlai mi pawlkomh in tutan rampi i thim nak ah Karen mipi pawl cu Karen party lawng vote pe dingah an chimh hna i tlangcung mi ralthuam a tlai mi tamdeuh cu an miphun party cu thape dingah mipi an forh cio.\nCu lio ah cum tu ni tiang Chin ralkap CNF nih tutan rampi ithim nak ah zei party dahnan tanh, tha an pek timi an langter lo cu Chin mipi lei nih bia hal nak an nei tam tuk i an tanpi mi party chim dingah an duh tuk. Cu ruangah CNF vice president Pu Lian Hmung Sakhong nih cun CNF dirhmun cu mipi sin ah chimphuan nak an nei.\nPu Lian Hmung Sakhong nih cun “Kannih cu kan miphun zalennak hrang le kan ram luatnak hrang ah Democracy Federal le self determination aupitu kan si. Mah hi kan aupimi cu kanmah Chin miphun lawng si loin Myanmar ram chungi a um mi miphun tamdeuh i duhmi a si. Politics Party tamdeuh zong nih an duh i an aupimi a si.\nKan Pa Le Hohmanh Nih An Chim Ngam Lomi Kan Pa Dr. Lian Hmung Sakhong Nih Democracry Kong Ralṭha Taktak In A Chim Cang Ko Hih Uar A Um Taktak – Chin\nCNF nih cun miphun le ram hrangah riantuanmi a hopoh pumpak in siseh party zawngin siseh ram le miphun hrang ah kan tuanti lai tiah ca kan chiah cang. Asinain, zei party poh rampi ithim nak dingah tanhbik le tanhmi kan nei loh. Hahdam tein kan um lai tiah ca kan rak chuah cang mi zong nan rak hmuh ko lai.\nCun,CNF siseh pumpak in siseh hlanpi i kan tonmi kan biachim mi pawl cu tutan rampi ithim nak hrang cawlcangh nak ah hmang hlah uh tiah zangfah ka nawl hna,” tiah a ti. Dr.Lian Hmung Sakhong Bantuk Chin Pasal Tha Kan Va Herh Ve A Biachim Hi Ngeihcim Lo Bak A Si — Chin Tlangau\nTulio cu CNF i konglam pawl phorhchuahmi a tam tuk i rampi ithim nak ding he pehpar in an tanh mi le an dirhmi ah a ruattu tampi an um. Curuangah CNF nih cun mipi chimfiannak an tuah i tutan rampi ithim nak ah tanhmi an neih lo nak kong le, an biathin pawl cu, party cawlcangh nak ah hmang tangkai lo dingin mipi sin ah an cah hna. Credit : VAPUAL AUAW


Chin Puaisa 'Rosilin Pari' Nih Ka Naupa le A Hawile A Hlen Hna | The Chin Express\nChin Puaisa ‘Rosilin Pari’ Nih Ka Naupa le A Hawile A Hlen Hna\nAugust 17, 2018 Tial Lian Thang Chin 0\n“China ram kalnak a tuahtu puaisa Rosilin Pari nih ka naupa le a hawile minung 10 leng a hlen peng hna,” tiah Malaysia um Chinpa Lal Pian Huna nih The Chin Express ah a chim.\n“Mah kong hi ka chim lai lo ka ti nain Rosilin Pari hi a sual tuk chiahru. Chinmi nih rethei tukin an ttuanmi nuam tukin a hlen peng hna. Tuluk ram kal ding pawl mah nu sin hin kal hlah uh.”\n“Ka naupa le ka nulepa hi Tahan peng, Kawlkulh khua ah a ummi an si i Rosilin Pari a nulepa hi Varpui khua ah a ummi an si. Ka naupa kan kalter hlan ah ka nu nih a nulepa a va ton hna i ‘kan fanu cu zeihmanh zumh lo awk um lo..’ an rak ti.”\n“China ram nan phak tikah phone dawr ah rian nan ttuan lai a ti hna caah ka naupa cu Rosilon Pari sin in kan kalternak a si.”\n“Nain, China ram an phak tak cu plastic sehzung ah a ttuanter hna. Ni 20 an ttuan hnu ah palek nih an dawi hna i an zaam.”\n“Thla 1 chung rianttuan awk ngei loin an um. Rawl zong ttha tein a pek hna lo lengah a pekmi hna rawl hi a rim nam ciami an si tawn.”\n“Rawl kan pekmi hna hi nan ttuan man he aa ci cang a ti chap hna. Harsa tukin an um ruangah le rianttuan man a pek duh hna lo caah anmah tein Tuluk palek sinah i ap an i tim nain rianttuan tthan dingin a sawm hna.”\nA hlenmi Chinmi 10 leng\n“Cuaipia sehzung ah a ttuanter tthan hna. Thla 3 chung ni 1 hmanh din loin ni fatin suimilaam 10 le 12 chung peng a ttuanter hna. Ka naupa cu a tai fak tuk i ni 1 te aa din, mah lo paoh cu thla 3 chung an i din bal lo.”\n“Thla 3 chung an ttuan man cu Tuluk tangka 250 lawng a pek hna. Cucaah ka naule cu an thinhung tuk i kan liamh seh tiin palek sinah theihter dingin an kal. Tlunnak ding le tangka an ngei fawn lo.”\n“Cu tikah an inn i an pupa (Rosilin Pari a tlangvalpa) nih cun Myanmar ram tiang kan thlah hna lai nain Rosilin Pari a nulepa cu hnahnawhnak nan pe hna lai lo a ti hna. Nain, Kawlram tiang thlah loin Guangdong tiang lawng a thlah hna i a zaam tak hna.”\n“Bawmtu hohmanh ngei loin an um i an beidongh tuknak kong cu Messenger in voice an ka kuat. Ka ngaih cu ka lungfak tuk,” tiah a chim.\n“Ka naupa le a hawile pawl cu palek nih an tlaih hna i atutiang thonginn chungah an um peng ko,” tiah a chimchap.


A Poi Tuk Hringhran AA le Ralkap An I Kah Ruangah Mi Pakhat A Thi i Chinnu Telh In Minung 5 Hliamhma An Tuar – Chin World News Evening\nRakhine ramkulh Minbia khuapi pawngah February ni (27) zaan ah AA le ralkap an i kap i khuami nu pakhat a nunnak a liam i chinnu telh in minung (5) nih hliamhma an tuar tiah kan theih. A poi taktak kahdohnak ruangah sualnak zeihmanh ngei lomi khuami hna nih hibantukin harnak le thih le lohnak an ton hi cu a poi hringhran ko.\nChinnu hi fa (6) ngeimi a si. Cun a min hi Ma Phyo ti a si Sittwe sizung ah an thlawpbul dingin sibawite nih an ti lio a si.Cu konghe pehtlaiin Ma Phyo nih a chimi cu ” Meithal in kah thawng i zaan suimilam 10:00 PM in khua in kan theih. Cuticun zinglei suimilam 2:00 AM tiang an i kap i meithal kah thawng daih loin a thang chin lengmang. Keimah zong ka ṭih tuk i ka ṭhut sawh lio ah cun ka liangah kuan nih a khanh” tiah a chim.\nA poi tuk hringhran hibantukin ralkap le ralkap i kahdohnak ruangah khuami nih atu bantukin harsatnak an ton hi cu a poi ngamsam. Thlawpbul caah a herhmi si le ai man zong liam a herh caah sifak rethei an si tikah cawi chawm in a thlawpbul cuahmah lio a si tiah theih a si.


Pathian Tha Tuk Tluangtein Motor 40 He Thilri An VaLak Kho\nPosted in LAITLANG NEWS\nMain Editor October 13, 2021 Leave a Comment on Pathian Tha Tuk Tluangtein Motor 40 He Thilri An VaLak Kho\nTiotak mi Thantlang khua ah khuami cheukhat nih siaherh mi an thilri pawl cu Nihin October 13 ah aking tuk mi Thantlang khua ah siaherh deuh mi thilri cu khuami cheukhat nih motor 40 he an lak cio hna, tiah thawng kan theih.\nOctober 13 le 14 chung hi thilri lak caan kan ti i nihin ah tluang tein kan lak khawh hna. Vailam Tlang, Bual Peng, Zophei, Vanzang Tlang le Hakha lei tiin motor ahme he angan he 40 in kan thil siaherh mi cio kan lak khawh. Tluang tein kan um nak cio ah kan kir kho i kan hnangam tiah Thantlang Khuanu Khuapa Pu Ram Khar nih a chim.\nThaizing Octobe 14 hi cu kan nunnak a him nakhnga ahohmanh Thantlang khuachung luhlo ah a tha, ti zong a cunglei upa nih a chim fawn. Lai mi phun vialte nih thlacam fak pi in bawm cio rih hna uhsi. Ralhrang hna an zia hi chim awk atha lo mi asi I October 14 I thil lak an kal tikah zei an ton lai theih khawh asi lo, Bawipa nih a kilven hna nak lai kan um nak hmun cio in thla fak pi in cam piak cio hna uhsi. Credit; The Hakha Time\nCNA Ralkap Hlun Pu Zahung Mang nih Atu tan raldoh nak kong ah ahmunh ning achim mi… CNA ralkap hlun Pu Zahung Mang nih tulio MAH ralhrang motor tamtuk in Chinram an rak kainak le Victoria Camp lak an itimhnak kongah zeitindah hriamtlai nih hmunhma la hna sehlaw a that hnga timi amah pumpak hmuhning le ruahnak a chimmi chung in a tawinak in kan langhter.\nKan vawlei, kan ram ah ralkap motor 50 leng a rak thlah tikah ka celh lo, ka thinhung tuk, ka lung fak tuk. Rawl ei zong ka zuam lo. Ral hi thlakhat ah voi li voi nga peng kan tu. Cu chung ahcun, kan tei caan hna a um I, kan tlik tak caan hna a um ve. CNA ah ka luh hnu cu ka nunnak hi ka miphun caah ka peek cang caah ka thih zongah ka miphun ca tiah ka ti I ka ttih zongah ka ttih lo zongah hmai ah ka ka nawr peng.\nRal kan tuk tikah lungfim tein kan tuk awk asi. Kan ti kan ram a si bantuk in fing le tlang, horkung sining kan theih dih I, hi hi kan hman thiam a hau. Ralkap cu an tamtuk asi ahcun kap duh hna hlah, hrial ko u. Zeicatiah ralkap cu pawcawmnak ah hriamtlaimi an si I, kan nih cu pawcawmnak ca si loin miphun le ram caah hriamtlak kan si. Mi pakhat nunnak hmanh asunglawi tuk.\nAtu ah motor 50 in an rak kai I, hi hi a si khawh ahcun kah lo tein um a tha ko. Zeicatiah, kawl ralkap cu an thatlo tuk caah inn le lo an khangh dih ko lo. Bible ah kan hmuhmi bantuk in an tuh bantuk in an zun ko lai. Cun, mipi zong nih kawl ralkap hi itlaihter hrimhrim hna hlah u. Lam lak zongah zam ko u, himnak kawl ko u. Kawl ralkap cu an chiahru tuk hih. Meikangh a faktuk lio ah na chem ahcun a kang chin chin lai, meikangh a ciam deuh hnu ah cun fawi tein hmih khawh asi bantuk in kawl ralkap zong hi an linsat tuk lio caan ah kah ding an si lo.\nAn nih kawl ralkap cu EU ah an sung cang hi an aipuang, sahrang hliamhmi bantuk an si caah miseh lawng an bawh lio caan asi. Cu caah hrial ko u, kap duh hna hlah u. Amahbel an in doh hna ahcun, kap ko ulaw, hnu lei ah kirtak colh u. Mithalo hna cu anmah tein an thi thluahmah te ko lai. Hi hi ka siaherh tuk, ka thinhung tuk caah ka chimmi asi. Him khawh rak izuam cio ko u.\nAtu Tan Raldohnak Ah Kan Fing Le Tlang, Horkung Sining Kan Theih Dih I, Hi Hi Kan Hman Thiam A Hau – CNA Ralkap Hlun Pu Zahung Mang →\n← Khah Ralrin Bak Ahau Hih Ralhang Pawl Hakha Leiah Kal Hrimhrim An I Tim


Malaysia Ah Sizung Ah A Ummi Chinpa Bawmh A Herh Tuk Na Kut Rak Samh Ve – Chin World News Evening\nMizaw hartong Va Bei Nge caah bawmhhalnak: amin ah Va Bei Nge ti asi. Cun a chuahkehnak hi Taubu, Matupi Myone (Mara) ah a chuakmi asi i malaysia a ummi asi. Malaysia Jalan Kepong ah khuasa mi asi i, amah kum note kum 21 mi te lawng asi i, a zawtnak hi A cuap, A paw, TB ti asi. Ramkip ummi unau hna nih bawm cio hna usih! Pehtlaihnak ding phone number cu a tangah ka chiah chih. Silo si le CYOM page ah kalin Gofoundme timi web in bawmhnak pek khawh zong asi.\nMalaysia ah ralzam dirhmun in a ummi tlangval Ya Bei Nge ( kum 21 ) hi zawtnak phun thum a kemh ruangah June 10, 2019 ah khan PPUM hospital ah a um. PPUM hospital ah 14 a um hnu ah Kuala Lumpur hospital ah an thial than. Cu hnu ah IPR sizung ah thial than a si i a tu tiang sizung ah a um rih ko. A zawtnak hi sibawi te nih an chimnak ahcun a cuap ah ti a um, a paw ah ti a um, TB a si ti a si. Cuticun sizung ah June 10, 2019 khan a um i a tu tiang hi sizung ah a um rih ko. Zeitikah sizung an chuah lai zong theih khawh a si rih lo.\nSizung a umnak in a tu tiangah RM – 16000 reng lo an dih cang. Hi pinah tangka tamtuk a dih rih ding a si. Sizung an um cianak leiba zong an cham kho rih lo. A upa nih riantuan thiam loin sizung ah a umpi peng. Lungrethei ngaingai in an um ko. Cu caah CYO Malaysia nih sizung ah voihnih kan va zoh i vawlei cung ah a ummi kan Chin miphun vialte hna sinah CYO min in bawmhnak kan rak hal piak.\nMalaysia ah ralzam dirhmun in zawtfah i harnak ton hi zeitluk in dah a har ti cu a thei cangmi lawngte kan si. An mah dirhmun nih a tlinh khawh ti lo ruangah vawlei cung ramkip ah a ummi kan miphun hna sinah bawmhnak kan rak halnak hi a si. Mahhi kan unau pa kum 21 lawng a si rihmi Ya Bei Nge sizung thlopbulnak dingah nangmah le na sian tawk tein bawmhnak rak pe ve ding ah kan in sawm.\nBawmhnak na pekmi zat le na min kha tling tein CYOM nih kan langhter lai. Min langhter na duh lo ahcun kan langhter lai lo. Malaysia ah a ummi kan Chin miphun hna zong kan unau zawtfahnak ruangah harnak a tongmi Ya Bei Nge ( kum 21 ) caah bawmhhalnak Cabawm kan rak in pek cio te hna lai. Na sian tawk tein na kut na rak samh venak lai upatnak he zaangfah kan in nawl.\nMalaysia ram chung ah bawmhnak pek khawhnak le pehtleihnak Phone number a tanglei bantuk in an si. Malaysia CYO nih Lai Kam Thang bawm an hal I a mah nih VanmiProductions mah tuah ding in aa kan hal than ve caah kan tuah mi asi.\nAndrew Tum Tling (Ph:010-5697 881)


Vawleipi huap in Coronavirus aa chonhmi minung million 60 leng an si cang tiah AFP nih a ttial. Mah zawtnak in a thimi 1,415,258+ an si. – Onlinenungak\nVawleipi huap in Coronavirus aa chonhmi minung million 60 leng an si cang tiah AFP nih a ttial. Mah zawtnak in a thimi 1,415,258+ an si.\nNovember chung ahhin USA le EU siseh America ram pawl ah biatak tein a karh. Asia lei zorlei panh lo in South Korea zong ah tu zarh canceo ah a thong in an vun karh ti a si. Cucaah umkal, hawi he iton tikah daithlan lo a ttha.\nUSA cu Thanksgiving a si le mah ahhin tamtuk an i chonh lai ti an phang ngai. Cucaah Joe Biden nih chungkhat pawl tamtuk in i ton lo ah a ttha tiah ruahnak a pek hna. Khua khat ummi cu a poi tuk lo nain State dang le khua dang hi cu tam i ton lo a ttha a ti.December chung Christmas le Kum thar zong hi ramkip cozah nih an zenh ngaingai.Teirial catial tu\nRelchap ko ri thildang zong hi:


Fa le chungkhar ah an ngam lo. Children like to run away from home – Hakha Cherry\nFa le chungkhar ah an ngam lo. Children like to run away from home\nUSA ah report an tial mi cu, 1.6 in 2.8 million ngakchia le mino hi ,nu le pa sin in kum fatin in an zam i, 91% hi hernak an tong ti asi. Hringtu tha lo nu le pa sin ah cun , fa le an ngam lo, hrincia le cawmcia fa thalo nih cun ,nu le pa ning an zahter, lung an fahter, lung an kuater ve. Nan fa le nih zei tin dah an nin ruah hna , na nu le na pa ca ah , nang fa tha na si ve maw, ruat ti tuah hna u sih.\nHringtu nu le pa hi ,fa le he zeitin dah kan ni pehtleih relationship awk asi tiah, tang cheu in tang 10 tiang siang inn ah kan chawng lo, biakinn zong ah kan rak cawng lem lo. Cuncacun, kan thei lo ,kan thiam lo, kan mawh lo.\nLaimi a tam deuh, chungkhar cu nu le pa hi fa le he , i hoikomh zia kan thaim lo . Cucahcun ,fa le nih an duh mi le an duh lo mi an kan chim ngam ti lo. Cun ,kan dawt tuk hna ruang ah , kan duh lo mi maw, an cah atha lo mi maw , an tuah sual tik ah, arak in kan rak hna, kan kut in maw ,fung in maw kan velh hna tik ah , fa le nih an kan tih, an kan huat,an ni fahsak . Laimi cu, kan mah zong kan hngakchiat lio ah, mati khan rak tuah mi ngawt kan rak si cio hna.\nCutik ah, fa le inn ah an ngam ti lo, tliknak khua an khang, za lawn nak an kawl. Kei mah zong ka ngakchiat lio ah ,ka rak ton bal ve , ka raksi bal ve , cucacun ka theih tuk.\nNu le pa, fa le ker lak ah ,theihthiamnak a herh, i theihthiamlo misunderstanding rung ah , chungkhar hi a rawk kho. Kan duh mi si seh tiah ,kan ni chimhrinhnak ah ,kan duhlomi thil tu ,a cang kho ,kan tawng kho.\nBible ah, Pathian nih Adam.Adam.khawi ka ah dah ,na um tiah a kawl ,a hel. Pathian nih ,Adam a umnak a theih lo asi lo, Adam nih a hman mi a ka chim hnga maw ,ti theih a duh ruang tu ah asi. Pathian nih Minung sin in ,thil hman theih aduh cu, a dawttuk ruang ah asi, nu le pa zong nih fa le sin in, an ruahnak theih kan herh ve. Adam cu Pathian sin in aa thup, aa phung hrung, a sual tik ah a ning azak. Satan nih a rak hlen diam. Pathian nih a chimh mi a theithiam lo misunderstanding rung ah arak si.\nNu le pa nih kan fa le zei tluk in dah kan dawt hna kha , na hmurka in na chimh hna lo ah cun ,Satan nih a hlen hna lai, na sik hna tik ah, na chimh hrin hna tik ah, huat le rem lo ah na fa le nih an ruah lai. Cucacun zeitluk in dah na dawt hna, an zawn na ruah hna , tha Han seh ti na duh hna ,kha fiang te in chim hmasat hna. Cun, an duh mi le duh lo mi kha an nin chimh ve lai. Cu hnu lawng cu i theihthiam khawh i Caw piak khawh kan si.\nCa reltu vialte Pathain nih fiannak in pe cio ko hna seh. Siahernak he .Amen. Credit-Henry Henry\nPresident Trump nih congress palai pawl cu US mipi nih stimulus check a tlawm bik, $1200 in $2000 tiang hmuh khawhnak dingah a forhfial hna.\nMalala a pa nih a chimmi bia ka von uar ngaimi cu: “Love is freedom” a ti.


Indonesia Vanlawng A Rawh Thawk Ten Mipi Tap Le Hram In An Umnak+Video – Chin Cele News\nIndonesia Vanlawng A Rawh Thawk Ten Mipi Tap Le Hram In An Umnak+Video\nIndonesia Vanlawng a hramthawkten a rawhnak zohkhawh a si. Mipi pawl cu ngaihchia le tap hram in thla an cam len cio hna. Van zoh ahhin ngaihchia te bak a si. A tangbik ah video zohkhawh a si lai.\nRelchap Zuammi Caah: 2021 January 9 zaanlei suimilaam 2:00pm leng hrawngah Indonesia Ram, Jakarta in a chuak mi Vanlawng (Sriwijaya Air Flight SJ 182) cu Minute 4 hrawng a zuan ah Rili cungah a tla tiah theih a si. Vanlawng chung riantuantu hna le khualtlawng dih lak hi an thi dih ko lai tiah zumh a si. Vanlawng chungah minung 62 an um. Cu chungah Hngakchia minung 7 an si. Vanlawng a chuah Minute 4 hrawngah pe 10000 leng hrawng in a rawh caah Rili ah a tlak hi a si tiah an langhter.\nVanlawng a rawh le a tlak hi Minute chung lawngah a si i, a tu ahcun Rili pe 75 hrawng a thuhnak ah Vanlawng a rawk mi thilri tlawmpal an lak khawh mi zong a um cang tiah theih a si. Vanlawng chung khualtlawng minung 50 chungahhin minung 43 cu nutling patling an si cang hna i, minung 7 belte cu Hngakchia tete an si. Minung 12 hi Vanlawng chung riantuantu hna an si.\nMah Vanlawng ai cit mi Indonesia Hringtu nu Ratih Windania nih Vanlawng rawhnak le Rili cung tlaknak an ton hlan Minute tlawmpalte a duh bak ah a Instagram ah a donghnak bik an Chungkhar hmanthlak a langhter mi a um i, mipi an ngaihchiat ning a zual khun. Hringtu nu Ratih Windania cu hibantuk Vanlawng rawhnak le rili cung tlaknak an ton hlante ahhin a fale he nuamten Vanlawng chungah hman an i thla. Mah an hmanthlak cu an chungkhar cingla rualchan le an hawi le nih an hmuh tik ahcun an celh hrim lo, an ngaih a chia kho tuk.\nHringtu nu Ratih Windania nih an hmanthlak a langhter mi ah ca a tial chih mi cu, “Chungkhar dih lak ning in mangtha dih hna u! a tu hi Khua ah kan tlung cang lai tiah” a langhter hi a si. Mahtin a langhter mi cu Vanlawng a rawh le rili cung a tla timi thawng an theih sin in Ratih Windania a ttapa nih an hmanthlak cu Instagram ah a thar in mipi hmuhtheihnak ah a langhter than i, an caah thlacam piak ve hna u tiah ca a tial ve.\nBe the first to comment on "Indonesia Vanlawng A Rawh Thawk Ten Mipi Tap Le Hram In An Umnak+Video"


Amah Muihmai Lo In Tattoo Atang Cungah Asuaitu fan Pakhat Ruangah Shwe Poe Eain Amitthli Aluang - Khuaruah Har News\nAmah Muihmai Lo In Tattoo Atang Cungah Asuaitu fan Pakhat Ruangah Shwe Poe Eain Amitthli Aluang\nKawlram actress hna lakah minthang pakhatah achuah khomi Shwe Poe Eain cu fans tampi angeitu artist pakhat asi. Amah nih hin akalnak art hnacu lungsautein thatein atuan peng tawn tizong kan chim rih lai.\nAlemcawn thiamnak nih hin mitampi hna ahipkhawh timi cu kan theihcio bangin tutan zongah kan van langhter dingmi zonghi amah fan pakhat nih alemcawn thiamnak le ami hipkhawhnak hna azoh tikah acelh tilo i atang cung bakah amah mui tattoo asuainak kong asi.\nShwe Poe Eain cu alemcawn thiamnak nih hin mitampi hnacu amah leiah thirhipnak bantukin ahip khawh hna. Amah nih hin fans tampi zong angeikho. Shwe Poe Eain cu amah thapetu hna hrangah acawlcanghnak hmanthlak tete pawl hna zong atar chuak tawntu pakhat zong asive.\nTutan ah cu Shwe Poe nih amah he alomi tattoo cu a fan pakhat nih atang cungah asuaitermi ahmuh tikah amitthli atlaknak kong arak langhter hi asi. Shwe Poe Eain nih cun “ka mitthli tiangin atla, mah bantukin ka naule nih thazang nan rak ka pekmi ka hmuh tikah hin lunglawmnak tampi zong ka ngeih lioah kap khatlei ah cun ka ngaih zong achia.\nO Lay PyaeShun Lae Lae Oo P thi le tattoo hna cu ka hrangah thildang nih cawk khawhlo dingmi laksawng an si. Cunak cun ka rak dawt deuh hna lai ka naule hna” tiah atar hi asi. Tulio Shwe Poe Eain cu fakthanhnak le MTV hna athlalio tiah theih asi. Actress Shwe Poe Eain hmanthlak pawl zong hi zoh nan rak duh theu lai tiah ka ruah.\nChin Ramkulh caah Vice President Henry Van Thio nih a tuah mi le a ttuan mi rian pawl\nRam Hnih Nak Um Delhi le’Malaysia Ralzam hna caah thawngpang tha taktak


THAWNGTTHATUK, DONALD TRUMP TEINAK ARAK HMUH DIAM – The Chinlung Post\nTrump nih teinak a hmuh tthan. Michigan khuapi ah vote an rel tthan i, aliamcia ah Joe Biden nih vote 68% ahmuh i, Donald Trump nih vote 30% lawng a hmuh tiah rak timi kha adik lo. Vote an reltthan mi ahcun Joe Biden nih vote 42% lawng ahmuh i, Donald Trump nih cun vote 56% ahmuh tiah an langhter cang, Trump nih vote an reltthan mi ah atei diam.\nHi hmun ah Democrats hna nih lih le hrawkhrawl in vote an rak tuah mi an theih. Mail box ah vote an thlakmi an zoh tikah a rak thi cangmi, an thihnak hmanh asautuk cangmi, aliamcia kum 1900 ah arak chuak mi pawl hna an rak telh hna. Cubantuk thil sining a um ruangah mipi hna nih adik mi thimnak tuah siseh tiah an aupi cang. Source: NTD News\nRelchih:Joe Biden cu vawlei cung ramhruaitu hna zong nih lawmhpinak an tuah kho rih lo. US thimnak cu alinsa chin lengmang cang, Joe Biden president asi tiah an thanhlulh ko nain zeihmanh biafiang taktak a chuak rih lo. Trump lei ttang hna nih US biacaihzung sangbik Supreme Court ah an chuahpi caah thilsining fiangin akal kho tilo. Atulio US cu Democrats le Republican karlak ah biatak tein buainak a um cang.\nJoe Biden cu a voi 46nak US president tiah thanhnak an tuah nain Trump lei ttang hna nih cun an cohlang kho ve lo. Theihcio bangin US thimnak tuah lai hrimhrim khan vote thlak kongah biatak tein thawngpang alinsa cangmi asi. Trump le Biden vote kongah vawlei cung ram hruaitu vialte zong an lung anuamhter ti hna lo. Hi thimnak konghe pehtlaiin atanglei bangin an hmuh.\nRussia President Vladimir Putin nih US President thar timi Joe Biden cu lawmhpinak zong atuah kho lo. Russia President nih atimi cu US thimnak result hi official asi lo ahcun asi kho rih lo tiah a chim. Aliamcia thimnak Trump nih teinak arak hmuh lio ah khan vawlei cung ram hruaitu hna le Putin hna lawmhnak bia an rak chim colh.\nAsinain tutan thimnak cu atutiang rih ahcun an cohlang kho ve rih lo. Cun hi konghe pehtlaiin Putin’s spokesman Dmitry Peskove nih ati mi cu phungning te zuamnak, adik bak timi theih caan siseh phungning tein thanhnak an tuah dingmi hngah asi ko, Cutik ahcun lawmhpinak cu tuahte dingmi asi tiah a chim. Anmah lawng hibia a chimmi an si lo.\nTuluk president siseh Brazil le Turkey cun Mexican president Andres Manuel Lopez Obrador hna zong nih legal challenge hi a tlamtling hmasa ahau i, cu ni le caan cu hngah cio asi ko tiah an ti ve. Thimnak teinak ahmutu hi result fiangtein a chuak i, phungning tein thanhnak tuah hnu lawngah Turkey lawmhpinak kan tuah te lai tiah an chim.\nUS mipi le democracy hi kan upat i, kan ttihzah mi asi tiah Omer Celik nih a chim. Donald Trump le Biden cu kan theih veve mi an si ko, aho president an si zongah rianttuanpi dingah timhcia kan si ko tiah Turkey president kong thanhnak nawl angeimi Omer Celik nih achim chap. US President taktak cu January thla ah an thanh te lai ti asi. Hi bia an thanh hlan ahcun ahodah timi theihkhawh asi rih lo.


Kawl ralkaap cu The World Bank nih fak tuk hremnak a pek cang hna – Chin World News Evening\nKawl ralkaap cu The World Bank nih fak tuk hremnak a pek cang hna\nFebruary 25, 2021 Salai Van Myanmar News\nWorld Bank nih SAC sin ah tangka thohnak nawl phihchung na si, tiah a thanh. The World Bank nih State Administration Council (SAC—Media ngan mi nih cun, Ralkap Council or Nawlngeihnak latu Ralkap Cozah) tiah an auh mi cu tangka thohnak nawl phihkhar chung na si, tiah February 22 ah khan ca a kuat cang i cucu Social Media ah a puanglang.\n“World Bank he rian tampi tuan mi kan rak ngei. Khuate thanchonak rian pin ah thanchonak rian dangdang zong tampi kan rak tuan. Cucu, NLD Cozah chan ah khan a si. Asinain February 1 in phihkhar than a si tik ah tangka zong thoh khawh a si ti lo. Hmailei ah thanchonak riantuanti ding zong a um ti lo. Tangka zong cawi khawh a si ti lai lo. Phundang cun, SAC hi World Bank nih an cohlanglo tinak a si ko,” tiah Nay Pyi Taw um P&F Minister Zung Officer pakhat nih a chim. (Ref: Khit Thit Media) The Hakha Times\nBreaking News: Lamlai catial mi hnawhpiak ding ah Palek le Ralkap an ra nain an kir ṭhan. 2021 Feb. 24, zaan suimilaam 9:30 hrawng, Hakha Myanma Economic Bank hmai ah Mino hna nih ca an tial mi cu Ralkap le Palek nih hnawh ding in Security hngak mi an rathnawh hna nain Mino an tam ca ah an kir than.\nFebruary 23 zaan ah a voi hnihnak an hnawhpiak cang hna. A hnawttu hna hi, “CDM ah aa tel lo mi Sipin riantuantu, Palek le Ralkap an si,” tiah min langhter lo mi CDM ah aa tel mi pakhat nih The Hakha Times ah a chim. Tuzaan (Feb. 24) belte mino nih an congh i hnawt ngam loin an kir, tiah kan theih. Source: The Hakha Times\nLainu Zing Te A celh hrim lo Min Aung Hlaing a that khomi nih nan ihpi lai timi kongah a lungfak tuk hringhran\nThantlang i hibantuk thil a um cu ngaih a chia tuk hringhran


Hakha ah coronavirus a ngei mi an hmuh mi kha khuaruahhar bak si, mah zat zat hi zeitindah si kho ning?\nHakha quarantine ah coronavirus a ngei mi cungah thil a cang mi hi khuaruahhar bak a si. atangah fiangtein na rel hlan ah na fiangnak ding caah ka vun langter hmasalai\nMarch 20 ah China in a vun zuang i, Zanlei ah Yangon a rak phan. Cun April ni 29 ah mah zawtnak hi a ngei tiah thei a si. March 20 in April ni 29 cu ni 40 bak a rau cang tinak a si. Mah zawtnak hi China ah a um lio ah a ngei lai ti afiang, a ruang cu March 20 hrawng ah cun kawlram ah mah zawtnak a ngei mi hna hi pakhat pahnih hrawng lawng an si. Cucaah China ah a um lio ah mah zawtnak hi a ngei cang lai ti kha zum bik a si. Cuti a si ah cun April ni 29 ah a zawtnak hi hmuh a si caah Ni 40 hnuah mah zawtnak hi a lang tinak si. Mah bantuk a si ah cun quarantine zong hi a caan sauter a hau lai tinak si.\nTlingtein thil sining vun rel chap law a fiang deuh lai… Hakha khualipi ah coronavirus a ngei mi an um cang caah ralrin tein um i zuam hna u sih. Ralrin hi mah zawtnak in i vennak lam pakhat a um mi long a si cang caah. April 29 ah Hakha khualipi ah China in ara mi nu kum 18 a si lio mi cu coronavirus zawtnak a ngei caah siizungah chia a si. Amah hi Tiphul khua a si i China ah rian ttuan in a um mi a si.\nMarch 20 ah China in Yangon ah a ra, March 25 ah Kalay a phan. Kalay ah caan saupi a um hnuah April 6 ah Hakha a lut. Hakha ah caan saupi a um hnuah ah a umnak Tiphul ah a kal. A khua Tiphul a phan bak in Tiphul khua Bawi le zumnak lei ah rian ttuantu lei nih Hakha ah rian ttuantu hna an theihter. Cun Hakha ah quarantine ah chia ding in a ra.\nHakha, Na-Ta-La saku, quarantine ah hin April 16 thawk in a um. Hakha Quarantine ah hin minung 13 an um i, mah hnuah atu bantuk in coronavirus a zawtnak hi hmuh a si. Hakha Quarantine chianak ah a um ve mi minung 7 zong mah zawtnak hi an ngei maw ngei lo test tuah an si i, natein an ngei lo tiah fiangternak tuah a si. Kalay in a ra lio ah motor a kai ve mi hna, Hakha ah ni zeizatdah a um, A umnak khua ah a umti mi hna vialte atu hi dothlatnak tuah lio a si. tiah Social Affairs Minister Pu Pau Lun Min Thang nih a chim\nBe the first to comment on "Hakha ah coronavirus a ngei mi an hmuh mi kha khuaruahhar bak si, mah zat zat hi zeitindah si kho ning?"


USA um:Kieti Van Zi Thawng Zam Thang nih’Ralring nak a pek taktak cang hi. – Onlinenungak\nUSA um:Kieti Van Zi Thawng Zam Thang nih’Ralring nak a pek taktak cang hi.\nMah Nu hi, USA ah Nurse a tuan le, Laimi uk viar a kan timh cang hih. Rak ralring seh. Sii lei kong a chim mi hna kha cu, dawtnak si a tha tuk. Nain Politic tiang ah, nawl ngeih a kan timh rih hih. Lar duh bia ah ka ruah cang. Ningzah timi hi a caah a um ti rua loh.A tang hi Katie Van Zi tial mi cu a si ralring nak a pek cang hi.\nKan tanhmi party te ah buai ding si ko ee aaa. Kan tanhmi party a thatnak hna kha duh le tial ko usih. Kan tanh lomi party chiatnak kan chim le kan comments len ahkhin kan hruh a lang tuk eh.\nKan tanhmi party kha Zei ruang ahdah kan tanh timi tu hna chim usih. An policy kan duhmi kong hna chim usih. A za diam. Nuam ee aaa. Kan mah tanh lomi a tanh tu va sawi le va thlak len khi, KG pawl muthai ai chutmi Kan lo.\nMah tanhmi a tanh lo paoh, “khuaruat kho lo” kan ti hna. Nuhrin covo hi a ho paoh a Ngei dihmi kan si. An nuhrin covo an hman ve ko cu. Convince Na duh hna ahcun Na tanhmi thatnak tu chim ko. Upa lungfim, a cal cang cang lawng te dawh nan si kha.Katie Van Zi\nA tang he hi a pehtlai pa mi asi


Ralkap: USDP Le NLD Hi Hrawkhrol Lawng An Si – Chin World News Evening\nFebruary 26, 2020 Salai Van Thawngpang\nRalkap, USDP le NLD Mi Hrawkhrol Lawngte Ansi. ” Pohmah 261 remh a rak duhtu hi kanmah le Tlangcungmi kan rak si. Remh a duhlotu cu an mah USDP hi an rak si ko. A hlan Hluatdaw ah 261 remh dingin kan chuahpi nain USDP nih an rak duhlo. Atuahcun Tlangcungmi lemnak caah an i duhtermi asi”\n” A hlan ahcun remh kan rak duh ko nain Atu ahcun NLD nih pohmah 261 remh hi kan duh ve ti lo. Kan duh lonak a ruang bik cu Hluatdaw ah Ralkap 25% anum caah asi. Ralkap 25% hluatdaw ah anum chung cu Tlangcungmi nih an ram ah Hruaitu Cozah taktak an ttuan kho lai lo ti kan ruah caah asi”tiah NLD Monywa Aung Sin nih a chim.\nMonywa Aung Sin bia kan zoh tik ah hnuhmai aa rual lo tuk. USDP cozah an tuan lio ah ralkap 25% an rak um ve ko. Ralkap 25% umko bu ah pohmah 261 remh dingin NLD nih an rak duh ko khah. Atu acozah an van tuan bak in Ralkap 25% um ruangah pohmah 261 remh kan duh ti lo ticu zumhawk umlomi asi.\nA ngaingai tiahcun USDP le Ralkap zong nih pohmah 261 remh hi an duh lo. USDP nih NLD tihramnak ah remh dingin a chuahpi ve sawsawh khi asi. NLD nawl aa cawn ve kan ti lai cu. NLD zong nih a hlan ah USDP tihramnak ah Pohmah 261 kha remh a rak i duhter bia khi asi ve.\n261 cu Federal luhnak Innka asi. NLD siseh USDP le Ralkap siseh ahohmanh nih 261 remh taktak cu an duh lo. An mah Kawl le Kawl i tihramnak caah Tlangcungmi hi sio ah an kan tarh sawsawh mi asi.\nFederal Innka (261)hi mizei Kawl hmanh nih remh an duh taktak lo ti kha kan ifiang a hau. Mihrawkhrol lawngte ansi. Kanmah Tlangcung Miphun dihlak lungrual kan hau cang. Kanmah kong cu kanmah tein kan i tuaktan awk asi caah Miphun Party kha dirkamh cang hna usih. Jacob R. Thang